La Kasbah Igoudar Suites & Spa Al Haouz | TravelBird\nMarokko og Atlasbjergene\nPris fra kr. 3.709,-\nØrkenens perle, Marrakech: 3, 4, 5 eller 7 overnatninger på La Kasbah Igoudar Suites & Spa inkl. massage, heldagsudflugt, morgenmad og fly tur-retur\nSå snart I lander i Marrakech, vil I føle jer hensat til 1001 Nats Eventyr. Det er svært ikke at falde i svime over Marokkos eksotiske markeder, kringlede gader og betagende ørken- og bjerglandskaber. Nyd 3, 4, 5 eller 7 overnatninger ved foden af Atlasbjergene på La Kasbah Igoudar Suites & Spa, hvor I indtager jeres morgenmad under en strålende sol og nyder en afslappende massage, inden I snupper en kølende dukkert i poolen. Jeres ophold byder også på en heldagsudflugt i Atlasbjergene, hvor I besøger smukke dale og vandfald og spiser frokost i en traditionel berberlandsby. Der er kun tilbage at pakke kufferten og kameraet — denne drøm af en rejse vil I sent glemme!\nLa Kasbah Igoudar Suites & Spa: 3, 4, 5 eller 7 overnatninger\nFly fra Aalborg, Billund, København, Hamborg til Marrakech tur-retur\nVelkomstpakke med forfriskninger\n25 % rabat på spa-behandlinger\nGratis shuttlebus til centrum af Marrakech (2 gange dagligt - morgen og eftermiddag)\n30-minutters massage (1 per person per ophold)\n3-retters menu (1 per person per ophold, ekskl. drikkevarer)\nBallonflyvning + kamelridning (halvdagsudflugt)\nUdflugt på quadbike i Sahara (halvdagsudflugt)\nGuidet tur til Marrakechs monumenter (halvdagsudflugt)\nRidetur på kamel (1 time)\nGuidet tur i de botaniske haver (halvdagsudflugt)\nUdflugt til Ouzoud-vandfaldene (heldagsudflugt)\nMarrakech og udflugt i Atlasbjergene\nMarokkos tredjestørste by Marrakech er summende, farvestrålende og hjertevarm. Gå på opdagelse på byens bazar blandt alverdens orientalske krydderier, gyldne lanterner, håndlavede lædersko, silketørklæder og meget mere. Her er både kaos og charme, og det er næsten umuligt at komme tomhændet hjem fra byens store markedsområde. Smag på traditionel myntete på en af byens caféer. Tag et tilbageblik på Marokkos spændende historie med et besøg på museet Maison de la Photographie, som rummer hele 4.500 fotografier fra perioden mellem 1870 og1950'erne, og se hvordan forskellige dele af landet har udviklet sig — og hvordan andre slet ikke har. Få en følelse af det ægte Marokko med et besøg i den storslåede Koutoubia Moské og det prægtige Bahia-palads, som begge er svære at tage øjnene fra. Marokko er kontrasternes land, og den helt særlige stemning her vil I gemme som et minde for livet.\nI vil hurtigt føle jer hjemme på La Kasbah Igoudar Suites & Spa, når I indtager jeres morgenmad på terrassen og nyder dagen i solen i de arabisk indrettede omgivelser. Slap af ved poolen med en god bog, mens I betragter udsigten til de storslåede Atlasbjerge i baggrunden. Hotellet har et tyrkisk bad og en restaurant med et lille udvalg af for- og hovedretter. Desuden tilbydes der forskellige spa-behandlinger (mod gebyr). Området omkring hotellet er omgivet af olivenlunde og frugttræer. Tag med hotellets shuttlebus ind til det pulserende centrum af Marrakech om morgenen og tilbage igen om eftermiddagen. Turen fra hotellet til Marrakech tager ca. 1 time.\nI bor i et af hotellets dobbeltværelser, der er indrettet i marokkansk stil og har aircondition, satellit-TV, minibar og eget badeværelse med toilet og hårtørrer.\nUdflugt til Atlasbjergene\nPå denne ferie skal I også på heldagsudflugt i Atlasbjergene, hvor I både oplever det marokkanske dagligliv og de fortryllende omgivelser. I lægger vejen forbi tre af områdets berømte dale, de smukke vandfald i Imlil-dalen og en traditionel berberlandsby, hvor I får serveret jeres inkluderede frokost. Herefter tager I videre langs dragende landsskaber til landsbyerne Setti Fatma, Tahnaout og Moulay Brahim, og undervejs får I naturligvis også lejlighed til at nyde udsigten til de knejsende Atlasbjerge . Udflugten starter kl. 10.00, hvor I bliver hentet på hotellet. Turen er inkl. engelsktalende guide og frokost.\nHar I lyst til mere eventyr på ferien, kan I i bookingprocessen tilkøbe følgende udflugter (I aftaler med hotellet ved ankomst, hvornår de skal foregå):\n• Ballonflyvning + kamelridning: Start dagen med en frisk kop kaffe og lidt sødt til ganen efterfulgt af jeres livs oplevelse, nemlig en tur i luftballon. I cirka 45 minutter svæver I over det marokkanske landskab, mens I nyder den smukke udsigt over Atlasbjergene. Efter flyveturen står det på en traditionel berbisk morgenmad bestående af majsbrød, frugt, pandekager og myntete, før I skal ride igennem det marokkanske landskab på kamelryg. Bemærk at ballonflyvningen er afhængig af vejret. På dage med dårligt vejr har I mulighed for at ændre til en anden dag eller få fuld refundering. Varighed: Hel dag inkl. morgenmad og transport.\n• Guidet tur til Marrakechs monumenter (min. 2 personer): Tag på guidet tur til Marrakechs smukkeste paladser og monumenter. På jeres tur vil I besøge Bahia Palace, Tower of Koutoubia, Saadian gravene og Tiskiwin museet. Varighed: Halv dag (formiddag) inkl. transport. Bemærk venligst, at entré til nogle af stederne på turen er ekskl.\n• Guidet tur i de botaniske haver (min. 2 personer): Oplev de botaniske skatte i Marrakech og besøg haverne Majorelle, Menara og Agdal, hvor I er omgivet af frodige frugtplantager, kaktusser og olivenlunde. Formiddagen sluttes af med en tur i hestevogn. Varighed: Halv dag (formiddag) inkl. tur i hestevogn. Bemærk venligst, at entré til haverne er inkl.\n• Udflugt til Ouzoud vandfaldene: Cirka 160 km fra Marrakech finder I de imponerende Ouzoud vandfald. Gå en tur langs vandfaldende, tag et hvil på de nærliggende klipper og nyd den fantastiske udsigt. Varighed: Hel dag inkl. transport i gruppe op til 12 personer.\n• Ridetur på kamel: Oplev det marokkanske landskab fra kamelens bløde ryg og sug til jer af skønheden fra de traditionelle landsbyer, den lokale kultur og de svajende palmelunde. Varighed; 1 time.\n• Udflugt på quadbike i Sahara: Kør over klitterne i quadbike! I er afsted i en halv dag, hvor I får et rigtigt ørkeneventyr og oplever beundringsværdige palmelunde og traditionelle berberlandsbyer, udtørrede flodlejer og vulkanske landskaber. Inkl. te hos lokal familie, professionel vejlending i quadbiking og transport. Varighed: Halv dag.\nSolorejsende betaler et tillæg på kr. 1.456,- - kr. 2.106,- på opholdet\nLa Kasbah Igoudar Suites & Spa er beliggende ca. 50 kilometer syd for Marrakech og Marrakech Menara Lufthavn i Marokko.


Spøgeri - Folkekirken i Grønland\nNaja og Aviaja på 7 og 8 er alene hjemme. Lyset begynder at blinke. Selvom de slukker for det, tænder det af sig selv igen. Med eet åbner døren sig af sig selv. De bliver ude af sig selv af angst. De er helt sikre på, at der er et spøgelse i stuen.\nAqqaluk på 29 vågner en nat. Han er helt stiv og kan ikke røre sig. Langsomt svæver en underlig tåge imod ham. Da den nærmer sig, ser han, det er hans afdøde bedstemor.\nMåske har du oplevet nogle uforklarlige ting ske i dit hjem. Måske har du oplevet eller set noget, der gør, at du tror, du har haft kontakt med et spøgelse. Du kan være bange for, at det sker igen. Det store spørgsmål er så –hvordan får man det til at holde op?\nMåske har du oplevet nogle uforklarlige ting ske i dit hjem. Måske har du oplevet eller set noget, der gør, at du tror, du har haft kontakt med et spøgelse. Du kan være bange for, at det sker igen. Det store spørgsmål er så – hvordan får man det til at holde op?\nDet onde findes, det afviser Bibelen ikke. Det onde kan skræmme og vildlede os og begrænse os.\nI trosbekendelsen siger vi, at vi tror på kødets opstandelse. Der er ingen mulighed for at vende tilbage som en flagrende ånd uden legeme – det vi i daglig tale kalder spøgelser.\nKontakter vi det, vi tror, er spøgelser – kommer vi aldrig i kontakt med vores kære afdøde. I værste fald kommer vi i kontakt med noget ondt og bliver fanget i et bedrag, hvis vi forbliver i den tro, at vi kommunikerer med afdøde sjæle. Derfor advarer kirken på det kraftigste mod kontakt med åndernes verden.\nOfte, når der sker noget uforklarligt, dømmer man med det samme, at der må være tale om spøgelser. Det er et velkendt fænomen at mange drømmer og samtidig tror, de er vågne under den såkaldte REM-søvn. Man kan føle, man er helt lammet og man kan også opleve noget, der ikke sker i virkeligheden.\nDet er også meget almindeligt, at intens sorg eller eftervirkninger efter traumer, kan gøre en mere modtageligt for at opleve det, mange opfatter som spøgeri.\nUanset hvad, der er årsag til, at du oplever spøgelser, vil vi gerne hjælpe dig og altid tage din oplevelse alvorligt. Du kan være helt anonym, chatpræsten har tavshedspligt, og alt, hvad du skriver, slettes efter samtalen.\nHusk, at du er døbt og har indgået en evig pagt med Gud. Det onde kan ikke røre dig.\nSom Paulus skriver:\n”Jeg er overbevist om, at hverken død eller liv eller engle eller magter eller noget nuværende eller noget kommende eller kræfter eller noget i det høje eller i det dybe eller nogen anden skabning kan skille os fra Guds kærlighed i Kristus Jesus, vor Herre.”\nJeg frygter at der er noget ondt og uforklarligt omkring mig.\nTanken gør mig bange.\nTag min frygt fra mig.\nStyrk min tro på, at intet kan rive mig ud af din hånd\nHjælp mig til, at angsten ikke skal styre mit liv\nEller begrænse min frihed.\nHvis der er noget andet, jeg har fortrængt, som er min virkelig frygt\nVil du åbenbare det for mig\nNår jeg sammen med dig er parat til at se denne smerte i øjnene.\nFor din er magten og æren i evighed


Ældre snydt af falske bankmænd - 24NYT\nHjemNBÆldre snydt af falske bankmænd\n13. oktober 2020 24NYT NB, Nyheder Kommentarer lukket til Ældre snydt af falske bankmænd\nHøng, Kalundborg / Kirke-Såby-Lejre\nKl. 17.28 og kl. 17.30 i går modtog politiet to anmeldelser fra ældre medborgere, som var blevet snydt af personer, der havde udgivet for at være bankpersonale.\nPårørende til en 87-årig kvinde fra Høng anmeldte, at den 87-årige kl. ca. 13.30 var blevet ringet af en fremmed mand, der oplyste, at der var sket noget mærkeligt på hendes bankkonto. Manden tilbød at sende en medarbejder, som skulle have dankort med tilhørende kode, så forholdet på bankkontoen kunne undersøges nærmere.\nKort efter telefonopkaldet dukkede en fremmed mand på den 87-åriges bopæl, hvor den falske bankmand fik udleveret dankort med tilhørende kode. Kl. 14.10 blev der så foretaget en uberettiget hævning af 15.000 kr. i en pengeautomat i Slagelse. Manden, der afhentede dankortet, blev beskrevet som: mand, ca. 25 år, iført mundbind, muligt kørende i en lille sort bil, hvor der befandt sig en anden person.\nNæsten samtidig fik politiet også en anmeldelse fra et ældre ægtepar på 87 og 94 år fra Kirke-Såby, som også anmeldte, at de på et tidspunkt mellem kl. 10.00-11.00 var blevet ringet op af en fremmed mand, der udgav sig for at være en medarbejder fra deres pengeinstitut. Årsagen til opkaldet var nemlig, at der måske var sket noget mistænkeligt på parrets bankkonti, så den falske bankmand ville sende en tekniker, som skulle have udleveret parrets dankort, så bankkontoen kunne undersøges.\nLÆS OGSÅ: Pas på: Ældre borgere er målet for tricktyve\nKort efter dukkede en fremmed mand op, som fik udleveret et dankort med tilhørende kode. Herunder blev parrets lovet, at dankortet ville blive leveret retur senest kl. ca. 16.00, når der var blevet isat en chip i dankortet. Tilbageleveringen skete imidlertid ikke, hvorfor parret kontaktede deres pengeinstitut, som kunne oplyse, at der i alt var foretaget uberettigede hævninger på parrets konti for 34.000 kr.\nManden, der mødte op som bankens tekniker, blev beskrevet som: mand, dansk af udseende og dansktalende, 25-30 år, 175-185 cm høj, spinkel af bygning, brunligt hår, iført mundbind, sort skjorte og mørke cowboybukser.\nPolitiet har nu optaget anmeldelser om bedrageri i begge sager for at efterforske sagerne om grov udnyttelse af ældre borgeres tillid til personalet i deres pengeinstitutter. Politiet opfordrer dog til at være særdeles skeptisk ved disse telefonopkald og især, hvis telefonopkaldene sker uden forudgående aftale eller konkret anledning.\nEndvidere er det heller ikke normalt, at bankpersonale afhenter et dankort ved problemer på en bankkonto, idet kortindehaveren altid vil skulle aflevere sit dankort eller andre betalingskort direkte til kortudstederen og ikke til tilfældige personer, der udgiver sig for at repræsentere kortudstederen.\nPårørende til ældre medborgere opfordres også til at tale med pårørende om denne form for bedrageri, herunder oplyse de pårørende om, at kortnumre, koder til dankort og f.eks. NemID sammen bankkontonumre er fortrolige oplysninger, som ikke bør udleveres til tilfældige personer.


GOGs stime som ubesejret blev forlænget\nDe gulblusede fra GOG hentede tirsdag aften endnu en sejr i ligaen, da holdet på hjemmebane i Phønix Tag Arena sendte gæsterne fra SønderjyskE hjem med et nederlag på 35-26 efter 18-11 ved pausen.\nAllerede fra første fløjt kom hjemmeholdet buldrende, og da Jerry Tollbring efter knap 8 minutter og 30 sekunder bragte GOG foran 6-1, tegnede der sig et tydeligt billede af en fynsk sejr, og det blev udbygget støt og roligt i kampens første halvleg.\nEfter pausen var GOG sågar foran med 30-17, men i kampens slutfase fik gæsterne pyntet en smule på resultatet, så GOGs sejr blev begrænset til ni mål.\nFynsk topscorer blev Jerry Tollbring, der med ti scoringer atter blev noteret for et tocifret antal mål i en kamp. Næstfarligste GOG-spiller var Simon Pytlick med fem mål.\nSejren betyder, at GOG fastholder føringen som suverænt tophold i Herre Håndboldligaen med 29 point for 15 kampe. Aalborg følger på andenpladsen med 23 point for 14 kampe, og netop de to mandskaber mødes i årets sidste kamp, der spilles i Odense i Jyske Bank Arena.\nNyhed skrevet 2021-12-14 21:00:00


Restaurant til leje i København S. Find restaurantlokaler i København S til leje på Danmarks største portal for erhvervslejemål.\n7.063 lokaler lige nu. Lokalesøgemaskinen er kun til erhvervsmæssig brug\nAlle erhvervslejemålRestaurantlokalerStorkøbenhavnKøbenhavnKøbenhavn S\nRestaurantlokaler til leje i København S\nDu har søgt efter Restaurantlokaler til leje i København S.\nRestaurant i København S\n53 m2 restaurant i 2300 København S\nPris: 81.492 kr. om året\n250 m2 restaurant i 2300 København S\n1800 m2 restaurant i 2300 København S\nPris: 1.092.000 kr. om året\nStørrelse: 1.800 m2\n411 m2 restaurant i 2300 København S\n330 m2 restaurant i 2300 København S\n246 m2 restaurant i 2300 København S\nPris: 2.100 kr/m2/år - excl drift\n104 m2 restaurant i 2300 København S\nPris: 153.600 kr. om året\nVeje med ledige erhvervslejemål i København S\nVærd at vide når du søger restaurant i København S\nSyd for København centrum finder du København S. Denne bydel har i løbet af de seneste år gennemgået en stor udvikling med mange nybyggerier og spændende arkitektoniske perler som spillestedet Royal Arena. Bydelen København S, Amager, er inden for kort tid steget i popularitet og som følge af byens udvikling og vækst, og øen bliver tit spået til at være det nye hippe sted i København.\nSom beboer på Amager kan du få mange behov opfyldt; du bor centralt, da du nemt og hurtigt kan komme ind til centrum. Derudover er bydelen rig på natur- og kulturoplevelser både til lands og til vands.\nMed store græsarealer og kort afstand til vandet er København S privilegeret med en skøn natur.\nAmager Strandpark er populært hos københavnerne, som får muligheden for at nyde Øresunds friske vand både om sommeren og vinteren.\nPå gode sommerdage er Strandparken et befærdet sted, men der er stadig plads til, at alle kan få frisk luft og sand mellem tæerne.\nUdover at være en naturoplevelse bliver der også afholdt forskellige sommerkoncerter.\nI København S ligger også vand-ski parken Copenhagen Cable Park - Her kan du både prøve dine egne evner indenfor vandsport af og lade dig underholde af andres tricks. I parken afholdes der desuden store fester, Sankt Hans og klubaftener.\nKøbenhavn S er en bydel, der er kommet for at blive, ikke kun som beboelsesområde, men også som et symbol for moderne københavnsk kultur, natur og industri.\nFind restaurant i København S på Virksomhedslokaler.dk\nSøger du restaurant til leje i København S, så er du kommet til det rigtige sted. Vi har et kæmpe udvalg og er altid opdateret med de nyeste ledige restaurantlokaler på markedet, og du kan oprette en søgeagent så du får besked når der udbydes nye ledige restaurantlokaler til leje i København S . Du kan se de aktuelle restaurantlokaler til leje i København S herover. Klik på overskriften ud for hvert lokale for at læse mere. Søger du andre typer erhvervslejemål i København S end restaurant til leje, så brug søgefunktionen til at udvide din søgning. Her kan du også søge efter størrelse og pris, og tilføje flere byer til din søgning.\nTilmeld dig som lokalesøger og få besked om nye restaurantlokaler til leje i København S\nVores lokalesøgemaskine er altid opdateret med de nyeste lokaler til leje i København S. Du kan oprette dig som lokalesøger ved at trykke her - så får du besked om nye lokaler til leje i København S der matcher dine søgekriterier.\nRestaurant til leje i København S\nDu er på siden for udlejning af restaurant i København S.\nSe alle lokaler til leje i København S - klik her...\nButikslokaler til leje i København S\nLagerlokaler til leje i København S\nKliniklokaler til leje i København S\nKontorpladser til leje i København S\nKontorfællesskab i København S\nVærksted til leje i København S\nLokalesøgere i København S\nSøger du restaurant til leje i København S?\nRestaurant til leje i København S - se også:\nRestaurant til leje i hele København…\nFå besked hver gang der kommer en ny ledig restaurant i København S


fiskedagbog.dk: 2022.04.22 Gotland, del I\nFor knap 2 år siden vandt en bekendt til Ajes et gavekort til Gotland med guide og 2 overnatninger. Det gavekort ville vinderen ikke bruge, hvorfor Ajes og jeg var så heldige at kunne købe det og så gik vi ellers i gang med at planlægge og drømme. Det viste sig siden at den guide vi havde fået, er en bekendt til mig, idet vi har skrevet meget sammen gennem tiden om at støbe blink og så videre, så da vi kom tilbage på sporet, var det en fisketur over nu 3 dage og med Henrik som yderligere deltager.\nSåledes sad vi 3 mand i bilen på vej på eventur. En tur jeg har drømt om i mange år, men som aldrig er blevet til noget, fordi der er rigeligt med fiskevand herhjemme, men nu skulle det altså være og 10 timer efter, noget over midnat stod vi i Klintehamn og blev modtaget af vores guide Magnus. Fornemt!\nEfter øl og snak var det godnat, for i morgen...!\nOg så blev de første skridt taget ud på nye eventyr, med et grønt og dybblåt hav i forgrunden. Det var en lidt sær fornemmelse. På den ene side er det jo bare havørredfiskeri og så skal man ikke lægge mere i det, men samtidigt... helt nye pladser, omgivelser og ikke mindst dybderne. Man fisker på det der kaldes "paller", altså klippekanter eller helt korrekt, sandstenskanter. Kanterne varierer i bredden og givetvis også i lagene, således at du kan fiske over 10 eller 2 meter vand hvor du nu står. Og fiskene kommer langs med pallerne og går ind over disse og fouragerer i jagten på føde. Så er der masser af huller og områder med sten og blokke fra sandsten strøet ud. Alt i alt en fantastisk måde at fiske på, når man så småt får det ind under huden. Jeg har aldrig kunne lide det her dybhavsfiske, så jeg fandt en palle der gik langt ud i havet, helt grøn i overfladen og strøet til med sten og blæretangsbuske. Men mine tanker om denne perfekte gotlandske plads, led et knæk sammen med de 3 andre. Ikke at jeg tror nogen af os havde troet det ville ske, men man er vel altid lidt ekstra forventningsfuld!\nVi kørte videre, mens vinden gik fra en let østlig til havbrise. Forholdende var derfor fine selvom vinden gerne måtte tage lidt mere i, men det klare vand kommer man ikke udenom på Gotland og derfor var lidt rifler i overfladen med små lette bølger de forhold vi måtte elske på denne nye spids, hvor jeg fik toppen af revet at gå henover mens de andre tog bagsiden. Og på bagsiden af revet, skulle den første havørred gå til bidet et par minutter efter, hvor Magnus fik en målsfisk og Henrik fulgte ham i sporene et par kast efter og sørme om ikke Ajes også nappede en fisk, mens jeg stod og kiggede på mit vand hvor der intet skete.\nMen mission 2 var fuldendt. Den første del med at komme til Gotland og se naturen var overstået. Del 2 var at fange en fisk og vi var lykkelige. Pyt med at det ikke var kæmpefisk - vi havde fanget havørred nu. Fedt mand! Og en times tid efter på min vej tilbage over revet, lykkedes jeg også med min første.\nDesværre døde vinden fuldstændigt for resten af dagen og trods 2 besøg på 2 andre mega lækre pladser, var det alt vi så til fiskene denne dag. Men med hovedet fuldt af nye indtryk og oplevelser, så var tilfredsheden givetvis også stor.\nIndsendt af Anders DK kl. 10.49\nEtiketter: gotland, havørred, havørredfiskeri


Arv efter boet af Marinus Hermansen c/o Sorø Event & Turist - PDF\nDownload "Arv efter boet af Marinus Hermansen c/o Sorø Event & Turist"\n1 Dansk Revision Sorø godkendt revisionsaktieselskab Feldskovvej 9 DK-4180 Sorø Telefon: Telefax: CVR: DK Bank: Arv efter boet af Marinus Hermansen CVR-nummer Årsregnskab 2014 Årsregnskabet er fremlagt og godkendt på generalforsamlingen Den 7. april 2015 Dirigent\n2 Indholdsfortegnelse Selskabsoplysninger 2 Påtegninger Ledelsespåtegning 3 Den uafhængige revisors påtegning på årsregnskabet 4 Årsregnskab Anvendt regnskabspraksis 5 Resultatopgørelse 6 Aktiver 7 Passiver 8 Noter 9 1\n3 Selskabsoplysninger Selskab Arv efter boet af Marinus Hermansen Torvet Sorø CVR-nummer: Kunde nummer Regnskabsperiode: 1. januar december 2014 Bestyrelse Claus N. Kristiansen Jens Kristian Poulsen Carsten Nøddeskou Niels-Erik Jespersen Jakob Buus Kirsten Hansen Turistchef Jesper Nygaard Pengeinstitut Danske Bank, Sorø afdeling Revision Dansk Revision Sorø Godkendt revisionsaktieselskab Kontaktperson: Arne Laursen 2\n4 Ledelsespåtegning Forretningsudvalget og turistchefen har i dag behandlet og godkendt årsregnskabet for 1. januar december 2014 for Arv efter boet af Marinus Hermansen. Årsregnskabet aflægges i overensstemmelse med årsregnskabsloven. Det er vor opfattelse, at årsregnskabet giver et retvisende billede af selskabets aktiver, passiver og finansielle stilling pr. 31. december 2014 samt af resultatet af foreningens aktiviteter for regnskabsåret 1. januar december Årsregnskabet indstilles til repræsentantskabets godkendelse. Sorø, 9. marts 2015 Direktionen: Jesper Nygaard Bestyrelse: Claus N. Kristiansen Jens Kristian Poulsen Carsten Nøddeskou Formand Niels-Erik Jespersen Jakob Buus Kirsten Hansen 3\n5 Den uafhængige revisors påtegning på årsregnskabet Til repræsentantskabet i Arv efter boet af Marinus Hermansen Vi har revideret årsregnskabet for Arv efter boet af Marinus Hermansen for regnskabsåret 1. januar december 2014, der omfatter anvendt regnskabspraksis, resultatopgørelse, balance og noter. Årsregnskabet udarbejdes efter årsregnskabsloven. Ledelsens ansvar for årsregnskabet Ledelsen har ansvaret for udarbejdelsen af et årsregnskab, der giver et retvisende billede i overensstemmelse med årsregnskabsloven. Ledelsen har endvidere ansvaret for den interne kontrol, som ledelsen anser nødvendig for at udarbejde et årsregnskab uden væsentlig fejlinformation, uanset om denne skyldes besvigelser eller fejl. Revisors ansvar Vores ansvar er at udtrykke en konklusion om årsregnskabet på grundlag af vores revision. Vi har udført revisionen i overensstemmelse med internationale standarder om revision og yderligere krav ifølge dansk revisorlovgivning. Dette kræver, at vi overholder etiske krav samt planlægger og udfører revisionen for at opnå høj grad af sikkerhed for, at årsregnskabet er uden væsentlig fejlinformation. En revision omfatter udførelse af revisionshandlinger for at opnå revisionsbevis for beløb og oplysninger i årsregnskabet. De valgte revisionshandlinger afhænger af revisors vurdering, herunder vurderingen af risici for væsentlig fejlinformation i årsregnskabet, uanset om denne skyldes besvigelser eller fejl. Ved risikovurderingen overvejer revisor intern kontrol, der er relevant for virksomhedens udarbejdelse af et årsregnskab, der giver et retvisende billede. Formålet hermed er at udforme revisionshandlinger, der er passende efter omstændighederne, men ikke at udtrykke en konklusion om effektiviteten af virksomhedens interne kontrol. En revision omfatter endvidere vurdering af, om ledelsens valg af regnskabspraksis er passende, om ledelsens regnskabsmæssige skøn er rimelige samt den samlede præsentation af årsregnskabet. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion. Revisionen har ikke givet anledning til forbehold. Konklusion Det er vores opfattelse, at årsregnskabet giver et retvisende billede af foreningens aktiver, passiver og finansielle stilling pr. 31. december 2014 samt af resultatet af foreningens aktiviteter for regnskabsåret 1. januar december 2014 i overensstemmelse med årsregnskabsloven. Sorø, 9. marts 2015 Dansk Revision Sorø Godkendt revisionsaktieselskab Arne Laursen Partner, Registreret revisor 4\n6 Anvendt regnskabspraksis Generelt Årsregnskabet er aflagt i overensstemmelse med årsregnskabslovens bestemmelser for regnskabsklasse A. Årsregnskabet er aflagt efter samme regnskabspraksis som sidste år. Generelt om indregning og måling Aktiver indregnes i balancen, når det er sandsynligt, at fremtidige økonomiske fordele vil tilflyde selskabet, og aktivets værdi kan måles pålideligt. Forpligtelser indregnes i balancen, når det er sandsynligt, at fremtidige økonomiske ressourcer vil fragå selskabet, og forpligtelsens værdi kan måles pålideligt. mellem kostpris og nominelt beløb. Ved indregning og måling tages hensyn til forudsigelige tab og risici, der fremkommer inden årsregnskabet aflægges, og som be- eller afkræfter forhold, der eksisterede på balancedagen. Indtægter indregnes i resultatopgørelsen i takt med, at de indtjenes, herunder indregnes værdireguleringer af finansielle aktiver og forpligtelser, der måles til dagsværdi eller amortiseret kostpris. Endvidere indregnes omkostninger, der er afholdt for at opnå årets indtjening, herunder afskrivninger, nedskrivninger og hensatte forpligtelser samt tilbageførsler som følge af ændrede regnskabsmæssige skøn af beløb, der tidligere har været indregnet i resultatopgørelsen. Ved første indregning måles aktiver og forpligtelser til kostpris. Efterfølgende måles aktiver og forpligtelser som beskrevet for hver enkelt regnskabspost nedenfor. Visse finansielle aktiver og forpligtelser måles til amortiseret kostpris, hvorved der indregnes en konstant effektiv rente over løbetiden. Amortiseret kostpris opgøres som oprindelig kostpris med fradrag af eventuelle afdrag samt tillæg/fradrag af den akkumulerede amortisering af forskellen Resultatopgørelsen Omkostninger Omkostninger består af tilskud til Sorø Erhvervs- og Turistråd samt kursreguleringer på værdipapirer. Balancen Andre værdipapirer og kapitalandele Værdipapirer indregnet under omsætningsaktiver måles til dagsværdi på balancedagen. 5\n7 Note Resultatopgørelse DKK DKK Perioden 1. januar december Tilskud Sorø Event & Turist Resultat før finansielle poster Finansielle indtægter Kurstab værdipapirer 0-4 Resultat før skat Skat af årets resultat 0 0 Årets resultat Forslag til resultatdisponering: Overført resultat Resultatdisponering i alt\n8 Note Balance DKK DKK Aktiver pr. 31. december Værdipapirer Omsætningsaktiver i alt Aktiver i alt\n9 Note Balance DKK DKK Passiver pr. 31. december Saldo primo Overført resultat Egenkapital i alt Mellemregning Sorø Event & Turist Kortfristede gældsforpligtelser Gælds- og hensatte forpligtelser i alt Passiver i alt Eventualforpligtelser 3 Pantsætninger og sikkerhedsstillelser 8\n10 Noter DKK DKK 1 Egenkapital Virksomhedskapital Overført resultat DKK DKK DKK Saldo primo Årets resultat Egenkapital ultimo I alt 2 Eventualforpligtelser Ingen. 3 Pantsætninger og sikkerhedsstillelser Ingen. 9


Anmeldelse: Study #2: Magic Study – Sus' bogblog\nOn 23. juni 2013 By susbogblogIn Anmeldelse\nConfronting the past – controlling the future.\nWith an execution order on her head, Yelena has no choice but to escape to Sitia, the land of her birth. With only a year to master her magic – or face death – Yelena must begin her apprenticeshipand travels to the four towers of the Magician’s Keep.\nSuddenly she is embroiled in battle against good and evil. And once again it will be her magical abilities that will either save her life… or be her downfall.\nJeg eeelsker den her serie! Det er altså bare virkelig godt fantasy, så fængende, spændende og troværdigt. MAGIC STUDY fortsætter handlingen efter Poison Study. Yelena har nu en dødsdom hængende over hovedet i Ixia, og bliver således nødt til at flygte til Sitia, hvor hun skal lære at styre sin magi og finde ud af, præcis hvilke magiske evner hun besidder. Inden hun kommer så langt, møder hun dog sin biologiske familie for første gang – og det bringer både glæder og sorger med sig.\nStilen i MAGIC STUDY er meget den samme som i Poison Study. Den er metodisk, gennemtænkt og gennemført på samme måde som dens forgænger, og for eksempel Yelenas tid hos magikerne i the Keep er virkelig fantastisk. Træningen i både magi og ridning er beskrevet på samme geniale, metodiske måde, hvor man nærmest føler man lærer det selv. Tempoet i bogen er også langsomt, men på den dér gode måde hvor man føler at man har været i universet i hundrede år og stadig ikke har lyst til at forlade det.\nDet bedste i den her bog for mig var det faktum, at Yelena kan tale med heste – og at de svarer hende! I tankerne altså. Yelena kan tale med andre i tankerne, og det gælder altså også dyr. Hestenes måde at tale og tænke på er virkelig sjov og virkelig godt udtænkt , og jeg var bare solgt fra første linie. Faktisk endte Yelenas hest næsten med at blive min yndlingsperson i bogen. Det var altså fantastisk! Jeg er selvfølgelig stadig fan af både Yelena og Valek, og jeg kan godt lide at de to som par ikke bare automatisk er smedet sammen og ikke kan forlade hinandens side. Yelena som person synes jeg også udvikler sig, både i negativ og positiv retning, hvilket er med til at man lærer hende endnu bedre at kende. Jeg sad lidt med en følelse af at have været med hende igennem godt og ondt. Valek er bare fantamazing, mere er der ikke at sige om det. Mere valek!\nJeg kunne rigtig godt lide plottet. Jeg synes det var spændende, interessant og det havde en god relevans i forhold til Yelena og universet. Det føltes som en naturlig forlængelse af plottet fra forrige bog på en måde. Det var tilpas meget mysterie og forskellige plotlinier, og det blev aldrig kedeligt eller forvirrende. Til gengæld var det super spændende at sidde og prøve at finde ud af hvem der havde gjort hvad og hvem der var i lommen på hvem og så videre, elskede det. Det blev også super godt samlet til sidst, og slutningen var god og gav rigtig god mening.\nJeg har et enkelt lille minus ved den her bog: Leif. Jeg synes ikke hans følelser overfor Yelena på nogen måde virkede sandsynlige eller troværdige, og baggrunden for hans følelser var endnu mere åndssvag. Jeg synes ikke det gav spor mening, og jeg synes også måden han var “ond” på var aalt for meget, især til at begynde med. Det var som at møde den ondeste onde djævleyngel fra helvede. Det blev dog bedre, og der blev skruet en smule ned for ondskaben. Og selvom Leif irriterede mig, så skabte han alligevel en virkelig god dynamik flere steder i bogen, og det trak faktisk ikke rigtig ned i sidste ende. Men jeg var ret træt af ham.\nJeg var lige så begejstret for MAGIC STUDY som jeg var for Poison Study. Det her er en virkelig god fantasyserie, og bog nummer to er på ingen måde svag i forhold til nummer et, sådan som toere ellers har en tendens til at være. MAGIC STUDY fortsætter i stedet den samme herlige awesomeness.


Mit barn behandles for ADHD men er aldrig blevet diagnosticeret, adgang til børnepsykiater\nBørnepsykiatirsk afdeling – hvordan?\nKære Hr. Michelsen\nJeg er en ung kvinde, hvis verden snart bryder sammen, hvis der ikke snart bliver gjort noget.\nLige meget hvor jeg/vi henvender os, sker der ingenting, hverken kommunalt eller lægemæssigt og det er så frusterende for en familie som os.\nKort fortalt er jeg mor til et sæt dejlige trilinger, en pige og to drenge. Det er den ene dreng, det drejer sig om. Han har ingen diagnose endnu, men er dog i behandling via klinikken for børn Hans Knudsen Plads 1, Østerbro.\nSom mor synes jeg, det er så fortvivlende, at min kæreste afkom er på noget medicin, der muligvis ikke er rigtigt til ham, eller det er måske noget helt andet, han skal have eller en anden dosis.\nHan bliver medicineret for ADHD selvom knægten ikke engang er udredt. Jeg synes ikke, at det er specielt fedt at pumpe noget medicin i ham, som måske ikke engang har en virkning på ham.\nSkal lige sige, at jo, han er meget, meget uden for normen. Han er slet, slet ikke som andre drenge på hans alder, hverken fagligt, socialt eler intelligensmæssigt. Han udviser tit mangelende empati over for sine medmennesker og han har til tider også en meget løs hånd, og han formår i den grad at ødelægge en hver form for hyggestund, hvis det ikke lige er efter hans hovedet.\nHan kan heller ikke koncentrere sig om ting i længere tid og jeg vil sige, at han fylder så meget i vores familie. Det er ikke ondt ment, men som mor kan jeg se, at vores familie/ægteskab ikke vil holde til dette i længden og plus vi har også 2 andre at tag hensyn til.\nKære Niels, vi vil så gerne have ham indlagt på børnepsykiatrisk afdeling ude på Glostrup og have ham ordenligt undersøgt. Vi har godt nok en nerulog, men heller ikke her,- for at være ærlig, er der meget hjælp at hente.\nVi aner ikke, hvad vi skal stille op. Vores dreng har det så skidt og det gør så meget ondt på mig, at han har det sådan hver dag. Det er ikke optimalt for ham eller os andre, men hvad skal vi gøre? Jjeg vil i den grad have en diagnose på ham, inden vi pumper for meget medicin i ham.\nJeg er så led og ked af det hele og hele vores verden er gået istykker. Venner og familie falder fra.\nHan er jordens dejligste dreng, som betyder alt for os og derfor skal verdens dejligste dreng have den rette hjælp.\nMin frække datter – 2½ år\nTvillingedreng er trist – 6 år


LÆSETIP: Mød Hans Horn, en ufrivillig statist i en dårlig B-film\nMød Hans Horn, en ufrivillig statist i en dårlig B-film\nForfatteren Tom Buk-Swienty er nok mest kendt for sine anmelderroste bøger om krigen 1864. I hans nyeste udgivelse har han bearbejdet et enormt biografisk kildemateriale på over 5.000 sider, nedfældet af den i Danmark bosatte tyske læge Hans Horn, der døde i 1989.\nHvem var så Hans Horn? Han blev født i Kiel i 1921 med forældre af både dansk og tysk herkomst. Familien var af den solide middelklasse, men bliver på ingen måde begejstrede over udviklingen i Tyskland, da slet ikke efter 1933! Men de holdt lav profil, og Hans må bl.a. gøre tjeneste i Hitler-Jugend, hvilket ikke bekom ham vel.\nHans er et musisk gemyt. Han bliver student og det lykkes ham at påbegynde litteraturstudiet i Kiel, inden han bliver indkaldt til Wehrmacht i 1941.\nHan finder det usædvanligt heldigt, at han havner i det nu besatte Danmark. Her er fredeligt og rart og udtrykket ”flødeskumsfronten”, brugt af både danskere og tyskere siger vel det meste.\nTyskernes overfald på Sovjetunionen medfører et dramatisk vendepunkt i Hans Horns liv. Han kommer nu til at gøre tjeneste på den forhadte Østfront og kommer på nærmeste hold til at opleve krigens mest bestialske ansigt med rædsel, væmmelse og gru.\nMen endnu engang er han ”heldig”, idet han bliver såret og i første omgang kendt ”ukrigsdygtig”. Under sin rekonvalescens beslutter han sig for at påbegynde lægestudiet for at undgå at blive sendt til fronten igen. Det lykkes, og paradoksalt nok havner han igen i Danmark, denne gang på Høvelte Kaserne.\nTuren går videre til Berlin og derefter til Würzburg, hvortil han ankommer i maj 1943. Her møder han sit livs kærlighed, bliver gift og i juni 1944 kommer D-dag og samtidig visheden om, at han skal være far. Han opnår den lykke, det er at se sin nyfødte datter inden han må tage afsked og uvisheden igen lurer forude.\nSlår sig ned i Danmark\nKrigen nærmer sig sin afslutning og kaos hersker overalt i resterne af Det Tredje Rige. Horns videre skæbne er utrolig. Han er mærket for livet, men alligevel en heldig mand: Han overlevede! Den lille familie beslutter senere at slå sig ned i Danmark, hvor de lever et fredsommeligt og ganske almindeligt liv.\n”Jeg er et ubetydeligt barn af det 20. århundrede, der uden at ville det skulle blive vidne til mange mærkværdige, grusomme og skønne hændelser, mens jeg hele tiden bare prøvede at overleve på den ene eller anden må-de…”\nDet er Hans Horns egne ord, og de tyder jo på en person af en vis ydmyg karakter. En person, der aldrig identificerede sig med nazismen, men mere følte sig som en ufrivillige statist i en dårlig B-film. Det er Tom Buk-Swientys store fortjeneste, at det lykkes ham at gøre disse mange optegnelser troværdige, så man sidder tilba-ge med en oplevelse af, at det her er virkelig sket. Det er en historisk (gen)fortælling, Buk-Swienty her formidler på en fantastisk og autentisk måde.\nAnmelderne var begejstrede over hele linien, med en enkelt undtagelse der hæftede sig ved den manglende kildekritik. Jeg synes ikke bogen bliver mindre læseværdig af den grund, men enhver kan selvfølgelig tro sit. Døm selv!\nLægen var en kunstnerisk sjæl hele sit liv og bogen er fyldt med hans meget spændende og lidt uhyggelige akvareller.\nTom Buk-Swienty: “Det ensomme hjerte”. Fortællingen om en musikalsk soldats utrolige odyssé gennem 2. verdenskrig og hans drøm om at blive dansker. Politiken, 2017. – 496 s.\nPubliceret 01 January 2018 10:00\nGlimt fra hverdagen i streg og historier\nForleden læste jeg Line Kjeldsen Jensens tegneserie ”Hver dag starter det forfra” (2017), og jeg faldt pladask for både stregen og historien.\nDet er egentlig mere en tegnet dagbog end en tegneserie, og faktisk startede hun med at lægge sine hverdagsglimt ud på Instagram og er nu blevet udgivet på Forlaget Fredag.\nForsiden på bogen talte som det første direkte til mig, da jeg selv for ca. et år siden blev forælder, og følelsen af at dukke op til overfladen efter luft er meget genkendelig.\nMan må dog sige, at Line har hænderne en del mere fulde end mig og de fleste børneforældre, jeg kender. Hun giver et humoristisk – men dog nok så realistisk – indblik i livet på barsel med to børn i blealderen og en teenager, som skal konfirmeres meget snart. Hendes mand tager lige på turné og ikke nok med det, har hun en totalt ødelagt fod, hun ikke kan gå på!\nCitat: ”Jeg boede nogle måneder i min sofa. Med babyen og bleer og en madpakke, jeg smurte om morgenen og kravlede hen over gulvet med. Gåture med barnevognen og caffe latte med mine co-barslende veninder blev der ikke noget af.”\nDa jeg læste ”Hver dag starter det forfra” tænkte jeg straks på to andre kvindelige forfattere, som har udgivet lignende fortællinger om familieliv og kærlighed i et hverdagsperspektiv. Begge to lige som Line Kjeldsen Jensen helt nede på jorden, men med hver sin indgangsvinkel.\nDen ene er Signe Parkins, som har udgivet ”Signe Parkins & Drawings” (2015), og som med en melankolsk stemme og streg fik mig til at både smile og græde lidt. Hun tegner ikke skøntegning (hvilket man ikke kan sige om nogen af de nævnte forfattere), men derimod på trods af den lidt rodede stil, laver hun helt utroligt smukke tegninger suppleret så fint med vandfarver.\nDer er scener lige fra madlavningen, badeværelset og gåture med børnene, til de stunder om natten, hvor man ligger og kigger ud i mørket og bekymrer sig.\nMaren Uthaug er den anden. Hun er kendt som fast tegner i Politiken og har senest udgivet romanen ”Hvor der er fugle”.\nHun har derudover begået to meget fine og meget humoristiske tegneserier med simple striber om at være mor, kæreste og det at være voksen, tage modne beslutninger og at føle sig som idioten en gang imellem.\nHvor Signe Parkins er mere følsom, er Maren Uthaug den meget selvironiske, men også til tider dybe fortæller. Ensomhed fylder en stor del af hendes seneste tegneserie ”Den lyse side: tankestreger” (2014).\nHvis du vil have en anden læseoplevelse, hvor du både griner og græder og samtidig bliver visuelt stimuleret, så kan jeg på det varmeste anbefale alle tre bøger skrevet af kvinder, som tør være sig selv i en verden fyldt med prinsesser.\nNogle gange skal bøger til børn også handle om det, der gør ondt, nemlig når man mister nogen, man elsker. Som både forælder og børnebibliotekar synes jeg, at litteraturen skal lære én om livet – hele livet.\nLæsning styrker empati\nDet, litteratur kan styrke, udover det rent oplevelsesmæssige, er netop empatien hos et barn, fordi barnet gennem læsningen (lige meget om det er højtlæsning eller selvlæsning) får et indblik i, hvordan andre mennesker kan føle, tænke og have en helt anderledes opfattelse af verden.\nDen bog jeg har valgt at anbefale, ”Drengen der gik baglæns”, handler om en dreng, der mister sin bror. Og de voksne omkring formår ikke at hjælpe ham med at håndtere sorgen, fordi de selv er ramt af ulykken/situationen.\nI denne bog er der basis for virkelig dybe samtaler ikke bare om død, men i lige så høj grad om dem, der bliver efterladt, og hvordan de kommer videre i deres liv.\nBåde som film og bog\n”Drengen der gik baglæns” er helt usædvanligt først lavet som kortfilm (1994) af instruktøren Thomas Vinterberg og manuskript af Bo Hr. Hansen, og derefter som bog. De står begge som forfattere af bogen med Lillian Brøgger som illustrator.\nFilmen fik bragende anmeldelser, og spørgsmålet er: Er bogen så lige så gribende som filmen? JA! Bogen er akkurat lige så fantastisk som filmen, og om muligt endnu dybere.\nMikkel, du er jo død!\nAndreas' mor holder 40 års fødselsdag, og det er en mægtig fest med masser af gæster, og den varer hele natten. Næste dag, som åbenbart er en hverdag, skal storebroderen Mikkel i skole, og faren skal køre ham derhen i sidevognen på sin motorcykel.\nFaren har tømmermænd, og Mikkel har fået fat i Andreas' styrthjelm, som er for lille; de kører galt og Mikkel dør. Forældrene er så optagede af deres egen sorg og skyldfølelser, at de ikke formår at hjælpe Andreas i hans sorgproces.\n“Der blev holdt et minuts stilhed for Mikkel i skolen. Der blev holdt tre måneders stilhed i huset”.\nDe flytter til et andet hus, og Andreas starter i en anden skole, men han dykker helt ned i en fantasiverden, hvor han hele tiden prøver at kommunikere med broderen, og overbeviser sig selv om, at hvis han gør alting baglæns, kan han skrue tiden tilbage, så han undgår at Mikkel dør.\nHan går baglæns hele vejen tilbage til deres gamle hus, hvor han dækker op til fest, og så kommer Mikkel (I Andreas' fantasi). De taler sammen, og Andreas' har hele tiden fornemmelsen af, at der er noget vigtigt, han skal sige, og til sidst kommer det ud: ”Mikkel. Du er jo død!” Hvortil Mikkel svarer: ”Ja. Det er jeg vel… din gamle dreng”.\nFørst der, efter erkendelsen af Mikkels død, kan Andreas komme videre i sit liv, og slippe sin fantasiverden.\nSelvom den er let at læse, og har meget fine, beskrivende illustrationer, vil jeg anbefale, at man læser den sammen med sit barn, så man kan få talt sammen om de sørgelige ting, og især om, hvordan man kan prøve at hjælpe dem, der er i sorg.\nVinteren er over os. Inden vi får set os om, banker julen og måske en juleferie på døren. De mørke måneder er oplagte læsemåneder - og måske bliver der tid til at læse eller genlæse en af klassikerne fra hylden?\nKlassiker, men ikke støvet\nFor mange forbindes litterære klassikere måske med støv, og som noget man- hårdt tvunget - læser i skolen eller på universitetet.\nFor andre forbindes klassikere med dannelse, kulturarv og evigtgyldige fortællinger - ofte om det at være menneske.\nJeg hælder til det sidste og vil gerne her slå et slag for ikke kun at læse de mange, nye forrygende udgivelser, der finder vej til bibliotekets og boghandlerens hylder.\nJeg vil gerne opfordre til også at gribe fat i de gamle bøger - dem med brun læderryg og guldbogstaver.\nKlassikere kan nemlig noget særligt. De holder sig friske og aktuelle på tværs af årtier og århundreder. De gør os klogere på vores historie, hvordan det er og var at være menneske – nu og tidligere. Jeg overraskes ofte over, at de menneskelige erfaringer og følelser er nogenlunde ens over tid til trods for, at verden synes at galoppere derudad.\nNu tænker nogen måske, at klassikere er murstenstunge bøger, som man som minimum skal afsætte en sommerferie til at komme igennem.\nDet behøver dog slet ikke at være sådan, og jeg vil her anbefale en lille, slank sag: Døden i Venedig af Thomas Mann fra 1912.\nMiniromanen er en kærlighedshistorie om en ældre mand, en forfatter med høj agtelse i samfundet, der fascineres og fuldstændig opsluges af en ung smuk mand på en sommerrejse væk fra sine skriverier.\nBogen er en sælsom fortælling om den altfortærende kærlighed. Men også en historie om en mand, der lyver for sig selv. Og som går til grunde og dør efter en kort, hedebølgevarm ferie i Venedig, hvor hovedpersonen er blevet alt det, han inden sin rejse blev frastødt af og foragtede.\nLæseren ved fra begyndelsen af bogen, at det må gå galt - vi ser, hvordan tingene glider hovedpersonen af hænde, vi ser de fatale valg, han træffer.\nBogen er enestående i sin stramme komposition og er simpelthen overlegent forfattet. Sanseligheden er overvældende i bogen. Heden og stanken fra Venedigs kanaler og de rådne jordbær sidst i bogen kan næsten både lugtes og smages.\nFortællingen er kompliceret i sine referencer til de store klassiske tænkere og forfatterskaber, hvilket man dog ikke skal lade sig afskrække af. Miniromanen er nemlig også virkelig sjov! Humoren er underspillet, men har man først fået øje på blinket i øjenkrogen, finder man en herlig ironisk og bidende tone, som er forfriskende.\nDøden i Venedig/ Thomas Mann/ 1912/ Gyldendal (2012) / 94 sider.\nHer er tre finurlige og sjove romaner, som jeg vil give mine varmeste anbefalinger, da jeg mener, at de vil kunne give de fleste en stor læseoplevelse og et smil på læben.\nDen danske forfatter Peter Adolphsen er nemlig ferm til at forene det absurde og uforudsigelige med det faktabundne og genkendelige. Her vil jeg anbefale tre af hans romaner, som har det til fælles, at de ikke er særlig lange, men til gengæld dybt originale og tankevækkende.\nEn helt utrolig fortælling, som er spundet op omkring det fascinerende faktum, at alt materie i universet altid har eksisteret og at intet kan fjernes eller tilføjes – kun kan det ændre form og struktur.\nHistorien bindes sammen af et enkelt atoms livscyklus, og den tager sit udgangspunkt i universets skabelse, hvor dette atom bliver til. Herefter følger vi en lille urhest, hvis hjerte indeholder netop dette atom, da den bliver dræbt og synker til bunds i en sø.\nMillioner af år senere er hestens kadaver blevet del af en olielomme, som bliver suget op af en oliearbejder og raffineret til benzin. Skæbnen vil, at lige netop den portion benzin, hvori vores atom nu befinder sig, forårsager en eksplosion i oliearbejderens kærestes bil, så hun omkommer.\nResten af historien må man selv læse. Det er den mindst sjove, men til gengæld mest storslåede af de tre romaner.\nEn kort roman på kun 87 sider. Denne gang skal vi ud i fremtiden, hvor en mystisk begivenhed har fundet sted og forårsaget, at alle levende organismer er blevet fanget i et loop; det vil sige, at de gentager den samme lille sekvens af et par sekunders varighed om og om igen.\nHovedpersonen Mark er af en uvis grund ikke blevet fanget i dette loop, og er derfor blevet en slags Palle alene i en postapokalyptisk verden. Men er han nu også helt alene?\nDa ekspedienten i Bog & Idé fik øje på titlen på denne bog slog han en høj, spontan latter op. Så grinede vi lidt af den sammen, og jeg gik derfra i godt humør.\nSelvom man normalt siger, at man ikke skal bedømme en bog på dens omslag, så stemmer den komiske og bizarre titel i dette tilfælde godt overens med indholdet.\nVi befinder os igen i fremtiden, men kun to år fra nu. En mikroskopisk organisme fra det ydre rum har fundet vej til jorden og lander på den unge københavner Winnie, hvor den formerer sig og forårsager en hidtil ukendt sygdom – rynkekneppesygen.\nDet er måske den mest absurde af de tre romaner, men samtidig er den sært omhyggelig i sine naturvidenskabelige forklaringer på sygdomsforløbet. En vildt sjov og syret bog, som har fået overraskende gode anmeldelser i de fleste dagblade.\nFælles for disse romaner er, at Adolphsen skriver i et rent og ligefremt sprog, som gør læsningen let og elegant til trods for, at fortællingerne indeholder både vanvittige sammentræf og udredninger af komplekse videnskabelige fænomener. Jeg tror, at det er dette vellykkede samspil, der skaber magien i Peter Adolphsens bøger, og jeg vil hermed anbefale dem til alle, der gerne vil udfordres og grine på samme tid.\nDenne anbefaling henvender sig til de alleryngste læsere fra halvandet til fire år. Bøgerne er skrevet og illustreret af svenske Stina Wirsén, der udover at lave billedbøger også illustrerer til voksne i blandt andet Dagens Nyheter.\nHvis baby? og Hvem sover ikke? hedder bøgerne.\nDen adopterede kat\nHvis baby? er den fineste lille bog om store følelser og det at være adopteret. Katten er adopteret. Han boede i et land langt væk, men havde ingen forældre til at passe på sig.\nHeldigvis blev han adopteret af mor og far, som ingen baby kunne få. Da katten bliver større, bliver mor mere og mere rund. For nu ligger der en ny lille baby i hendes mave. Katten er bekymret og spekulerer på hvem, der skal have den nye baby.\n“Skal I give den der væk? Spørger katten.\nHvorfor spørger du om det? Siger far.\nFordi I har jo allerede mig… og der er nogen som ikke har en baby. Svarer katten.\nNej, det skal vi ikke. Vi beholder babyen, siger far\nOkay, men jeg bestemmer i hvert fald mest, for jeg var her først. Siger katten så\nOkay, siger mor\nOkay, siger far”.\nKanin og Nalle\nI Hvem sover ikke? skal Kanin sove hos Nalle. Men spørgsmålet er, om han tør. Kanin og Nalle har en rigtig fin dag sammen, men da det bliver puttetid, bliver Kanin pludselig meget betænkelig ved situationen. Han savner sin familie og sit hjem, så Nalle må hente sin mor, der til sidst ringer efter Kanins forældre.\n“Nej, jeg vil alligevel ikke! Din seng er for blød og her lugter ikke som hjemme hos mig og jeg savner min mor og min sofa og knækbrød med syltetøj og alt muligt som I ikke har!” Siger kanin.\nStina Wirsén formår at skrive virkelig fine og rørende historier på meget få linjer, der både henvender sig til barnet, men i høj grad også til forældrene.\nKruseduller får hele armen\nDer er flere lag i fortællingerne, der gør, at jo ældre barnet er, des mere får det ud af historierne. Bøgerne er sjove og charmerende samtidig med, at de behandler alt fra hverdagssituationer til mere alvorlige emner.\nTeksterne passer fint til illustrationerne, som er meget enkle og tegnet i en fin krussedulle-stil. Især i Hvem sover ikke? har krussedullerne fået hele armen.\nEn stor anbefaling herfra, hvis man søger billedbøger, som både vil begejstre børn og voksne.\nHvis man vil høre mere til katten, Kanin og Nalle, findes der en hel serie billedbøger i rækken, og man kan desuden se små animationsfilm om vennerne på Filmstriben.\nEt Sverige i forandring\n”Hvis Sverige i morgen bliver som Malmø i dag, hvordan bliver Sverige så?” lyder det retoriske spørgsmål fra forfatteren Lars Åberg i hans nyeste bog ”Framtidsstaden”.\nÅberg er 66 år, journalist og har boet det meste af sit liv i Malmø. En af bogens pointer er, at der er to forskellige fortællinger om Malmø: En optimistisk, der tager udgangspunkt i Øresundsintegrationen, højskolen, kulturblandingen og den unge befolkning, og en pessimistisk, der handler om den udhulede økonomi, segregationen, kriminaliteten og kulturkonflikterne.\nÅberg sætter sig for at prøve at trænge til bunds i nogle af de mest sejlivede forestillinger om tingenes tilstand og efterprøve sandhedsværdien i nogle af dem. Det er selvsagt et ikke helt uproblematisk foretagende i det stadig på mange måder politisk korrekte Sverige. Det er en forsigtig og afvejende forfatter, der prøver at finde dækkende ord for problemstillinger og en udvikling, som eksempelvis Sverigedemokraterna ville adressere mere bramfrit.\nBogen er opdelt i 20 mindre kapitler, som ét for ét afdækker den svenske model for ikke at italesætte tingene ved deres rigtige navn. Store sociale og etnisk betingede problemer i f.eks. bydelen Rosengård, som er tiltaget gennem årene, tales ned til blot at være mindre ”udfordringer”, der kan klares med nedsættelse af diverse projektgrupper. Enhver kritiker af tingenes tilstand udsætter sig pr. automatik for at blive stemplet som racist.\nMere sort og hvide\nDet ser ud til, at tingene i Sverige er mere sort og hvide end vi er vant til herhjemme. Hvordan kan man løse et problem, hvis man ikke engang kan tale om det? Forfatterens konklusion, eller manglen på samme, er også flertydig. Han er i bund og grund gammeldags socialdemokrat og begræder uden tvivl udviklingen og er samtidig bekymret for, hvordan hans børnebørns fremtid kommer til at forme sig.\nAner vi en parallel til de danske socialdemokraters ”omvendelse” i udlændingepolitikken? Bogen er blevet lidt af en bestseller i Sverige mod al forventning og på trods af lunkne anmeldelser i bl.a. Aftonbladet.\nPersonligt synes jeg, Lars Åberg har taget et syvmileskridt inden for den svenske debat, og jeg vil lade ham selv slutte omtalen af bogen med denne kommentar:\n”Det vore galet om de goda krafterna i samhället lämnar över den här problematiken till SD genom att låtsas som att den inte finns. Det behövs en kraftsamling för att göra något åt den ökande segregationen i Malmö och på andra håll i vårt land.”\nLars Åberg: Framtidsstaden. Karneval, 2017. – 240 s.\nCafébiblioteket bliver til litterær café\nBiblioteket handler altid om litteratur, men den 27. november vil Kokkedal Cafébibliotek have endnu mere fokus på bøgerne end normalt, når den står på digtoplæsning og boganbefalinger i den litterære café.\nFor de besøgende på Kokkedal Cafébibliotek kan den 27. november blive en dag ud over det sædvanlige. Her vil en gruppe under Karlebo Kunstnerforening, som kalder sig Poeterne, være til stede fra klokken 14 og optræde med utraditionel og humoristisk fremførelse af digte og andre tekster.\nI samme anledning vil bibliotekarer fra Nivå Bibliotek lægge vejen forbi cafébiblioteket og komme med deres bud på tidens bedste læseoplevelser.\nSå hvis man står og mangler inspiration til efterårslæsningen eller bare vil have en anderledes litterær tirsdag eftermiddag, er der alt mulig grund til at kigge ind klokken 14, hvor arrangementet starter.\nDog er det en god ide, hvis man vil være sikker på at få en plads, på forhånd at hente en gratis billet, hvilket kan ske via Fredensborg Bibliotekernes hjemmeside under Det sker eller på et af de fire biblioteker i kommunen.\nArrangementet er beregnet til at vare cirka en time.


Forskning med mundkurv på – ulovlig men almindelig praksis | KPnet\nForskning med mundkurv på – ulovlig men almindelig praksis\nGyllegates fejlagtige fremlæggelser af forskningsresultater, der hjalp regeringens landbrugspakke igennem Folketinget lod sig kun gøre ved hjælp af forskernes tavshedspligt. De var tvunget til at holde mund, da politikerne fremlagde deres uvederhæftige konklusioner og kaldte dem facts. Forskere har ingen ytringsfrihed og at forskningens fakta kommer frem er langt fra sikkert.\nUdledning af overskydende gylle giver iltsvind og fiskedød i fjordene\nProfessor ved Københavns Universitet Heine Andersen har gennem flere år gravet i spørgsmålet om regeringens kontrakter og kommet frem til det resultat, at ulovlige aftaler hersker på området. Han skriver:\n“Offentligt ansatte kan (efter forvaltningslovens § 27) ikke pålægges generel tavshedspligt om det, de får at vide under udførelsen af deres embede. Alligevel er det præcis, hvad der er sket” Ligesom forskernes (såvel som andre borgeres) ytringsfrihed er indskrevet i Grundloven og i Den Europæiske Menneskeretskonvention.\nI Gyllegate havde forskerne kontrakt med Miljøstyrelsen, der bruger en kontraktskabelon der er almindeligt brugt i ministerierne. Den indeholder bl.a. krav om, at de ikke må oplyse kontraktens krav. Ingen ved således at de ingen ret har til at udtale sig om deres forskning og dens resultater.\nEnhver rettighed til materialet afgives.\nHeine Andersen konkluderer:\n“Havde deres rapport været offentlig, og havde de sagt fra i december, da forliget blev forhandlet, var resultatet sandsynligvis blevet et andet”.\nDenne type kontrakter har været brugt i de sidste 10 år, men det er først blevet blotlagt nu efter års gravearbejde.\nStop for grundforskning på det sociale område\nDen generelle udvikling er at forskning i højere og højere grad er blevet bestillingsarbejde for erhvervslivet og dets interesser, som i Gyllegate, hvor regeringen lavede en gavepakke til storlandbruget. Regeringen tager nu et nyt skridt og afskaffer simpelthen grundforskning på det sociale område, forskning hvis mål er at udforske sammenhænge.\nI et lovudkast fjerner regeringen ambitionen om grundforskning fra formålsparagraffe, når Det Nationale Forskningscenter for Velfærd (SFI) og Det Nationale Institut for Kommuners og Regioners Analyse og Forskning (KORA) i år bliver lagt sammen.\nI stedet skal der skaffes viden der er ‘anvendelsesorienterede’ og kan bruges i ‘kommunerens og regionernes praktiske arbejde’. Dvs når der skal spares, rationaliseres og privatiseres. Med den nye formålsparagraf følger også en nedskæring på budgettet på 10 millioner kr årligt.\n“Det er bekymrende, også fordi SFI i forvejen er trængt på den frie forskning. Det her er endnu et skridt i retning af, at forskning skal være til anvendelse for myndighederne, mens den mere grundlæggende forskning om for eksempel social mobilitet eller ulighed får det svært,” siger Heine Andersen til Information.\nVidenskab.dk 7. januar 2017\nInformation 11. januar 2017\nDiabetes behandling: Novo Nordisk sætter sig på det hele\nKPnet 22. juli 2016\nGyllegate: Landbrugspakke på falsk grundlag\nHøring og samråd om landbrugspakken: Kreativ bogføring, miljøødelæggelse og milliardregning til forbrugerne\nNyliberalistisk forskning: Mærsk bestiller ny olieuddannelse\nEt skridt frem – to skridt tilbage


Hemmeligt om staten solgte milliardlån til skattely - politiken.dk\nhemmeligt. Statens afviklingsselskab for nødelidende banker Finansiel Stabilitet vil ikke oplyse, om selskab bag milliardhandel benytter skattely.\nhemmeligt. Statens afviklingsselskab for nødelidende banker Finansiel Stabilitet vil ikke oplyse, om selskab bag milliardhandel benytter skattely. Foto: Martin BUBANDT (arkiv)\nPolitik 12. jun. 2015 kl. 10.05\nHemmeligt om staten solgte milliardlån til skattely\nPartier kræver åbenhed om statens milliardhandel med omstridt kapitalfond. Om selskabet benytter skattely, er hemmeligt.\nHar staten solgt omkring 700 danske virksomheder og enkeltpersoners milliardgæld til et selskab, som lader fortjenesten havne i et skattely? Det spørgsmål vil sælgeren, statsselskabet Finansiel Stabilitet, ikke svare på.\n»Det skal jeg beklage ikke var tilfældet«: Minister sender beklagelse til alle partier\nSundt, bæredygtigt og rendyrket umami: Giv dine madvaner et løft med produkterne fra Nordisk Tang


Gourmet i Skåne | Visit Sweden\nRestaurant Lyran i Malmø\nGourmet i Skåne\nDe sidste ti år har rykket ved grænserne for, hvilken velsmag og dristighed du kan forvente at få, når du spiser ude og går efter gastronomisk kvalitet i Norden. Det gælder i Danmark. Men ikke mindst i Skåne.\nEn fødevarerevolution med Skåne helt i front\nSkåne omtales ofte som Sveriges spisekammer, men hvor regionen tidligere var kendt for fødevareproduktion i traditionel forstand, er det kulinariske Skåne i dag noget ganske andet.\nLigesom resten af Sverige og de nordiske naboer gennemgår Skåne lige nu en fødevarerevolution med lokale restauranter i forreste geled. Gennem mange år har Stockholm taget den gastronomiske føring i Sverige, men i disse år vinder flere restauranter fra andre steder i landet anerkendelse og haler ind på hovedstaden.\nMed et stærkt fokus på lokalt producerede varer og bæredygtig produktion er Skåne blevet eksponent for slow food og livsglæde. Kort fortalt er det her, foodies søger hen for at opleve den autentiske smag og den tilbagelænede livsstil – klassisk Skåne. Og når man tager den nærmest eksplosive kulinariske udvikling i betragtning, kommer det ikke som nogen overraskelse, at Skåne var med på listen, da New York Times for nyligt kårede de mest spændende fødevaredestinationer lige nu og flere restauranter i Skåne har i år fået de prestigefyldte Michelin stjerner.\nRent, simpelt og friskt er karakteristiske træk i det nordiske køkken, sammenholdt med en særlig præference for årstidens råvarer og lokale producenter. De nordiske køkkenchefer tager udgangspunkt i egnens traditionelle fødevarer og mixer dem til nye, sublime madoplevelser. Læs videre herunder, hvor vi tipper dig til ti af de aktuelt mest fremtrædende skånske restauranter.\nI et gammelt, charmerende byhus midt i Malmø tager Restaurang Vollmers dig med på en kulinarisk rejse fra det traditionelle skånske til det mere elegante køkken, vi kender i dag.\nAfgrøder netop her fra Skåne spiller en vigtig rolle i filosofien bag Restaurang Vollmers, der tryller de rustikke råvarer om til raffinerede og særdeles smagfulde retter. Ved at kombinere ingredienser og teknikker på nye, overraskende måder bringer restauranten Skånes kulinariske arv ind i en moderne tid. I år har Restaurang Vollmers tryllerier resulteret i to stjerner i Michelin guiden.\nHos Michelin-kokken Daniel Berlin får du en helt unik kulinarisk oplevelse i en intim atmosfære, når du besøger den lille restaurant. Godt nok ligger restaurant Daniel Berlin langt væk fra alting, men samtidig i de skønneste landlige omgivelser i Østerlen. Uanset beliggenhed har rygtet om denne lille perle i den grad spredt sig, så husk at bestille bord i god tid, når du planlægger et besøg.\nDaniel Berlin er passioneret omkring hver en lille del af sin forretning, og han har formentlig selv skudt det vildt, du spiser hos ham. Ligesom han i øvrigt selv dyrker grøntsagerne i sin køkkenhave og har tætte relationer til de andre leverandører af råvarer. Restauranten er i år blevet tildelt hele to stjerner i Michelin guiden.\nI et gammelt varehus i Malmø ligger denne fine-dining restaurant, som er drevet af den internationalt berømte kok Tareq Taylor. Alle råvarer på menuen er dyrket i Hvilan i Åkarp, der ligger et stenkast væk fra Malmø. Vælg mellem den 5-retters eller 7-retters menu med tilhørende vin og nyd den perfekte combination af mad, drikke og atmosfære skabt af nogle af de bedste i branchen. Kockeriet har ennda sin egen smørkok, der laver smør med forskellige smagsvarrianter til brødet.\nI den smukke Pildammsparken i Malmø, finder du denne elegante restaurant. De kulinariske oplevelser, der skabes her, rækker langt ud over det sædvanlige. Bloom in The Park har intet menukort, så du kan ikke selv vælge din ret. Faktisk ved du ikke engang, hvad du får serveret. Du skal bare lukke øjnene og glæde dig til en gastronomisk forførelse.\nEr du frisk på at lade dig overraske så slå vejen forbi Restaurant SAV i udkanten af Malmø. Levende lys og ild i pejsen sætter stemningen i dette charmerende gårdhus fra det 19. århundrede, hvor restaurantens to unge kokke har formået at skabe nytænkende svensk gastronomi.\nI år blev restauranten for andet år i træk tildelt en stjerne i Michelin guiden, og det er ikke helt tilfældigt. Med håndplukkede friske råvarer og en menu, der altid er en overraskelse, byder Restaurant SAV på spændende og alsidige smagsoplevelser i verdensklasse.\nSaltimporten Canteen omtales som intet mindre end verdens bedste frokostrestaurant, og er beliggende i rustikke lokaler med langborde i Malmøs havn. Her serveres traditionelt hjemmelavet mad med et moderne tvist. Restauranten, der hurtigt er blevet et af Malmøs mest trendy spisesteder, er åbent to timer om dagen, hvor du kan vælge mellem en regular eller en vegio frokostanretning.\nUnd dig selv en dejlig madoplevelse i den hyggelige lille restaurant Hörte Brygga ved havet i havnebyen Hörte. Her kan du nyde røgede og syltede råvarer sammen med langtidskogte, bryggede og gærede produkter. Med fokus på gode råvarer fra egnen og på lokale producenter er Hörta Brygga for fjerde år i træk med i den svenske madguide, White Guide 2018, og restauranten er desuden tidligere blevet kåret til Skånes bedste restaurant af Magasinet Skåne.\nHvis du har svært ved at finde vej til Lyran, en lille gåtur væk fra centrum af Malmø, så følg blot din næse. De forførende dufte fra restaurantens køkken leder dig på rette vej. Her arbejder kokkene i et åbent køkken, så gæsterne virkelig mærker pulsen og får en flig af den intense atmosfære. Netop den atmosfære, der opstår i et kompromisløst arbejde med at tilberede en lækker middag til gæsterne. Som tilbehør til maden serveres udvalgte biodynamiske vine – og altid med et smil. Bon appetit.\nEt stenkast fra Malmøs hyggelige Lilla Torg ligger Bastard Mat & Vin. Lige fra første åbningsdag er restauranten her blevet et populært mødested og trækker fulde huse nærmest alle dage. Slap af i baren med god ost og naturvin eller bestil en ret fra menukortet, der ligesom selve indretningen forekommer rustik. På dette spisested er der fokus på den gode kødudskæring, og atmosfæren er varm og charmerende. Et perfekt sted at hænge ud med venner og møde nye mennesker over god mad og tilsvarende herlig stemning.\nEn øko-bevidst restaurant i det centrale Malmø. B.A.R. naturlig krog & vinbar står med det ene ben i det nordiske køkken og det andet i det sydeuropæiske. Med andre ord kombinerer køkkenet de udsøgte lokale råvarer med den karakteristiske velsmag fra middelhavskøkkenet. I hyggelige omgivelser kan du glæde dig til at opleve, hvordan innovative teknikker og overraskende - ofte dristige - smagskombinationer vil forkæle dine smagsløg gennem hele menuen.\nI den lille maleriske by, Ystad på Skånes sydlige kyst, finder du denne charmerende villa fra 1899 med den eksklusive fine dining-restaurant. Køkkenet frembringer kulinariske oplevelser i verdensklasse, tilberedt af årstidens lokale råvarer. Villa Strandvägen huser desuden syv smukke hotelværelser, som du kan booke, hvis du ønsker at nyde den afslappende atmosfære i fulde drag og blive en ekstra dag.\nSofiero Slottsrestaurang – middag i royale omgivelser\nHvor den svenske kong Oscar II og hans hustru Sofia for over 100 år siden havde deres sommerresidens ved Helsingborg, finder du i dag denne imponerende restaurant. Sofiero Slottsrestaurang serverer både frokost og middage, der er en konge eller dronning værdig. Tro mod de historiske rødder formår køkkenet at være ambitiøs og innovativ i en grad, så du som gæst nærmest føler dig lidt kongelig.\nDet charmerende spisested emmer af personlighed, som det finurlige navn ’Far i hatten’ allerede fortæller noget om. Restauranten, der udefra godt kunne ligne et kolonihavehus, ligger i Folkets Park i Malmø. Her serveres seriøst god mad, tilberedt af lokale råvarer med en ret rå kant. Mange gæster kommer hertil for at smage restaurantens pizza, der er umådelig god og populær. Og det forekommer ret oplagt, at Malmøs gastronomiske parnas samles netop her i sommermånederne. For at nyde et robust, vildt og frem for alt lækkert måltid, tilberedt med kærlighed en masse.\nRestaurantscenen i Sverige er som alle andre steder i konstant udvikling, og det er en god ide altid at tjekke den enkelte restaurants website for at være opdateret på åbningstider og andre relevant forhold.


Tilsynsrapport 2012 BALLING ÆLDRECENTER. Adresse: Skivevej 13, 7860 Spøttrup. Kommune: Skive. Leder: Annie Overgaard. - PDF\nDownload "Tilsynsrapport 2012 BALLING ÆLDRECENTER. Adresse: Skivevej 13, 7860 Spøttrup. Kommune: Skive. Leder: Annie Overgaard."\n1 Tilsynsrapport 2012 J.nr. / /1 BALLING ÆLDRECENTER Embedslægerne Midtjylland Lyseng Allé Højbjerg Tlf Fax E-post Adresse: Skivevej 13, 7860 Spøttrup Kommune: Skive Leder: Annie Overgaard Telefon: E-post: Dato for tilsynet: 08. oktober 2012 SST-id: PHJSYN P-nr.: Tilsynet blev foretaget af: Helle Dyhr\n2 Plejehjemstilsynet i 2012 I forbindelse med tilsynene i 2012 vil der blive taget stilling til, om plej e- hjemmet skal have tilsyn i Hvis plejehjemmet ikke skal have tilsyn i 2013, vil det fremgå af tilsynsrapporten. De plejehjem, der ikke får tilsyn i 2013, vil få tilsyn i Side 2 Temaet for plejehjemstilsynet i 2012 fokuserer på plejehjemmenes opgave med at sikre oplysninger om beboernes sygdomme og handikap. Temaet skal udelukkende give mere viden om området og inspirere plejehjemmene til at reflektere over egen praksis. Det indgår ikke i hovedkonklusionen og i beskrivelsen af fejl og mangler i tilsynsrapporten. Konklusion Det var s vurdering, at der ved tilsynet blev fundet fejl og mangler, som samlet kun indebærer meget ringe risiko for patientsikkerheden Der blev fundet fejl og mangler indenfor områderne sygeplejefaglige optegnelser, medicinhåndtering og patientrettigheder. Det var s vurdering, at ledelsen og personalet havde arbejdet konstruktivt og målrettet og gjort en stor indsats for at imødekomme s krav ved tilsynet i Ved tilsynet kunne det konstateres, at næsten alle s krav var opfyldt, og de fundne mangler generelt ikke var gennemgående i de 3 stikprøver Nedenfor er angivet de krav, som skal være opfyldt, for at plejehjemmet efterlever s regler for de sundhedsmæssige forhold. Som driftsansvarlig myndighed er Skive kommune ansvarlig for at følge op på s tilsynsrapporter for de enkelte plejehjem i kommunen. forventer således, at kommunen fører kontrol med, at plejehjemmet følger op på påviste fejl og mangler ved tilsynsbesøget. skal anmode om inden høringsfristen udløb, at få en tilbagemelding om, at de nedenfor anførte krav enten er imødekommet, eller hvornår de forventes at være imødekommet. Når tidsfristen er udløbet skal have en tilbagemelding på: 1. Hvilke løsninger, der er iværksat 2. Hvilken effekt de iværksatte løsninger har haft 3. Hvordan effekten er vurderet\n3 Såfremt kravene er imødekommet inden tre uger eller kan godkende tidsfristen i redegørelsen, vil ikke foretage tilsyn før i 2014, hvis følgende kriterier fortsat er opfyldt: Side 3 a. Der har ikke været klagesager på ældrecentret, eller disse har været af åbenlys grundløs karakter og/eller bagatelagtige, dvs. uden mistanke om patientsikkerhedsmæssige risici. b. Der har ikke været faglige tilsynssager eller andre sager af betydning for de sundhedsfaglige forhold. c. Kommunen har ikke meddelt Embedslægerne, at der er fundet alvorlige problemer, som efter Embedslægernes vurdering kan have betydning for de sundhedsfaglige forhold. d. Kommunen har ikke meddelt Embedslægerne, at der er sket væsentlige ændringer siden sidste tilsyn, dvs. fx ny daglig ledelse, større personaleudskiftning eller lignende. Afvigelser fra gældende regler på sundhedsområdet 2012 har ved tilsynet fundet afvigelser fra gældende regler inden for sundhedsområdet, som giver anledning til følgende krav: at der foreligger en aktuel beskrivelse af beboerens sygdomme og handicap at det fremgår hvilke aftaler, der er indgået med de behandlende læger om kontrol og behandling af beboerens kroniske sygdomme at behandlingsindikationer fremgår af medicinskemaet at det fremgår af dokumentationen, hvem der varetager beboernes helbredsmæssige interesser Grundlaget for konklusionen fremgår af beskrivelsen af plejehjemstilsynet nedenfor. Tilsynet BALLING ÆLDRECENTER havde 25 boliger. Det sundhedsfaglige personale var organiseret i 2 team. I forbindelse med tilsynet blev der afholdt samtale med leder Annie Overgaard, der orienterede om den sundhedsfaglige arbejdstilrettelæggelse og den sygeplejefaglige dokumentation. Ældrecentret havde siden sidste tilsyn øget normeringen for social-og sundhedsassistenter, således at der aktuelt var 8\n4 social-og sundhedsassistenter ansat, og der var således assistenter i alle vagter. Efterfølgende blev plejehjemmet besigtiget. Der var samtale med enkelte ansatte og beboere. Den sygeplejefaglige dokumentation og medicinhåndteringen blev vurderet hos tre tilfældigt udvalgte beboere med komplekse plejebehov. Side 4 Opfølgning på tidligere tilsyn Kravene ved tilsynet i 2011 var fulgt, idet der havde været afholdt kompetenceudviklingskurser af 14. dages varighed. Her havde der blandt andet været fokus på medicinhåndtering og journalføring. Sundhedsadministrative forhold Instrukser Alle plejehjem skal have instrukser for de fem områder, der er nævnt nedenfor. Det f- rapporteringsskema. De fem områder er: 1. Personalets kompetence, ansvars- og opgavefordeling 2. Personalets opgaver i forbindelse med beboernes behov for behandling 3. Personalets opgaver i forbindelse med smitsom sygdom 4. Føring, opbevaring og adgang til de sygeplejefaglige optegnelser 5. Medicinhåndtering En instruks er en forskrift for, hvordan personalet skal forholde sig i en bestemt situation, herunder hvilke procedurer, de skal følge. En instruks skal indeholde en præcisering af, hvilken personalegruppe instruksen er skrevet for. Derudover skal det fremgå med dag, måned og år, hvornår instruksen trådte i kraft, og hvornår den er blevet ajourført og hvem, der er ansvarlig for instruksen. Det blev oplyst, at Balling Ældrecenter havde skriftlige instrukser for de fem områder, som stiller krav om, at der skal være instrukser for. Instrukserne blev udarbejdet centralt og var tilgængelige for alle medarbejdere på intranettet.. Nye instrukser og ændringer blev introduceret ved henholdsvis ansættelse og ved personalemøder De personalemedlemmer, der blev interviewet, var orienteret om de skriftlige instrukser. Stikprøvekontrol viste, at instrukserne blev fulgt i det daglige arbejde. De skriftlige instrukser var daterede, signerede og forsynet med dato for, hvornår de var trådt i kraft, og hvornår de var blevet ajourført, og de indeholdt en præcisering af den personalegruppe, de var skrevet for.\n5 Sundhedsfaglige forhold Side 5 Sygeplejefaglige optegnelser De sundhedsfaglige forhold blev dokumenteret i elektronisk journal Ved tilsynet blev tre beboeres sygeplejefaglige optegnelser gennemgået. Alle optegnelserne indeholdt en aktuel vurdering af beboerens sundhedstilstand, der omfattede alle/enkelte af de sygeplejefaglige problemområder, som er angivet i s vejledning om sygeplejefaglige optegnelser og som tilsynet omfatter. I 2 af de tre stikprøver var der en aktuel oversigt over beboernes sygdomme og handikap. Der manglede i en stikprøve beskrivelse af stofskiftesygdom, kredsløbsforstyrrelser og depression. Hos beboere med kroniske sygdomme var det generelt beskrevet, hvilke aftaler der var med den behandlende læge om kontrol mv. af de kroniske sygdomme. Det sundhedsfaglige personale bør i dialog med praktiserende læge e- dicinsk behandling. Desuden bør ansvarsområdet vedrørende f.eks. blodprøver fremgå af de sygeplejefaglige optegnelser. (Stofskiftesygdom) De sygeplejefaglige optegnelser hos de tre beboere indeholdt konsekvent en beskrivelse af pleje- og behandling af beboernes sundhedsproblemer. Indikationen for behandlingen fremgik ikke i alle stikprøver. Opfølgning og evaluering af iværksat pleje og behandling blev rutinemæssigt anført i de sygeplejefaglige optegnelser. Vedrørende opbevaringen af de sygeplejefaglige optegnelser og den måde, notaterne blev skrevet på (angivelse af beboerens navn og personnummer, dato for notaterne, signering af notaterne og rettelser), var alle relevante målepunkter opfyldt i de tre stikprøver. Afvigelser fra gældende regler medfører følgende krav: at der foreligger en aktuel beskrivelse af beboerens sygdomme og handicap at det fremgår hvilke aftaler, der er indgået med de behandlende læger om kontrol og behandling af beboerens kroniske sygdomme s vejledning om sygeplejefaglige optegnelser findes på s hjemmeside Medicinhåndtering Plejehjemmet anvendte dosispakket medicin fra apoteket og medicin doseret i doseringsæsker af personalet.\n6 Dokumentationen af medicinordinationerne var korrekt i 2 af tre stikprøver. Følgende var i et enkelt tilfælde ikke dokumenteret: - behandlingsindikation Side 6 Der var i alle stikprøverne overensstemmelse mellem den ordinerede medicin og den i medicinskemaet anførte medicin. Antallet af tabletter angivet i medicinskemaet var i overensstemmelse med antallet af tabletter i doseringsæskerne i alle stikprøver. Medicinen blev opbevaret forsvarlig. Den ordinerede medicin fandtes i beboerens medicinbeholdning i alle stikprøver. Aktuel medicin blev holdt adskilt fra ikke aktuel medicin. Doseringsæsker og beholdere med ophældt medicin var mærket korrekt i alle tre stikprøver. Der var anbrudsdato på medicinske salver, dråber mv. Der fandtes ikke medicin med overskredet holdbarhedsdato. I alle tre stikprøver fremgik det, hvornår den behandlende læge sidst havde gennemgået beboerens medicin. Plejehjemmet havde ikke fælles medicin eller depot af akut medicin med undtagelse af adrenalin. Afvigelser fra gældende regler medfører følgende krav: at behandlingsindikationer fremgår af medicinskemaet s vejledning om ordination og håndtering af lægemidler findes på s hjemmeside Adgang til sundhedsfaglige ydelser Samarbejdet med beboernes praktiserende læger fungerede overvejende tilfredsstillende. Der var ikke problemer vedrørende kontakt til lægerne, sygebesøg, indhentning af oplysninger eller revision af medicinlisterne etc.. Samarbejdet med vagtlæger, speciallæger, omsorgstandplejen samt gerontopsykiatrisk team fungerede tilfredsstillende. Der var et velfungerende samarbejde med de lokale sygehuse og hospitaler. Ved udskrivning af beboerne fra sygehus eller hospital fik plejehjemmet overvejende relevante oplysninger om undersøgelse, behandling og pleje. Alle beboere var blevet orienteret om muligheden for influenzavaccination og om Fødevarestyrelsens og s anbefaling af D-vitamin og kalciumtilskud. Patientrettigheder Plejehjemmet havde en fast rutine med henblik på at vurdere, om beboerne selv var i stand til at varetage deres helbredsmæssige interesser. Det fremgik\n7 dog ikke af de sygeplejefaglige optegnelser i en enkelt stikprøve, om det var beboeren selv eller en pårørende/værge, der gav informeret samtykke til behandling. Det blev oplyst, at der altid blev indhentet informeret samtykke til behandling. Informationen blev rutinemæssigt dokumenteret i de sygeplejefaglige optegnelser, og beboernes og de pårørendes/værgens tilkendegivelse fremgik systematisk. Side 7 Det blev endvidere oplyst, at hvis en beboer ikke ønskede at blive behandlet, blev pårørende/værge og egen læge - efter aftale med beboeren - informeret og eventuelt inddraget i det videre forløb. Personalet oplyste, at de kun videregav helbredsoplysninger til de pårørende, hvis der var indhentet samtykke fra beboeren. Samtykket blev noteret i de sygeplejefaglige optegnelser. Efter det oplyste blev beboernes krav på sundhedspersonalets tavshed om helbredsforhold efterkommet. Afvigelser fra gældende regler medfører følgende krav: at det fremgår af dokumentationen, hvem der varetager beboernes helbredsmæssige interesser s vejledning om patienters/beboeres retsstilling på plejehjem og i plejeboliger findes på s hjemmeside Sundhedsrelaterede forhold Hygiejne Personalet oplyste, at de var instrueret i håndhygiejne. konstaterede ved tilsynet, at flere af ingen af personalet havde smykker og ur på hænder eller underarme. Der var mulighed for at vaske hænder og anvende håndsprit i beboernes bolig, hvor der også var engangshandsker og engangshåndklæder til rådighed. Personalet anvendte arbejdsdragt som anvist i s vejledning om brug af arbejdsdragt inden for sundheds- og plejesektoren (Vejledning nr af 7. juni 2011) Statens Serum Instituts e-learning program om håndhygiejne er tilgængeligt på deres hjemmeside: Programmet kan bruges til at lære, hvordan man opretholder en høj håndhygiejnekvalitet til forebyggelse af smittespredning.\n8 Ernæring Personalet oplyste, at beboerne altid fik tilbud om at blive vejet, når de flyttede ind på plejehjemmet og efterfølgende med jævne mellemrum. For beboere med særlige ernæringsmæssige behov blev der udarbejdet en kostplan/ernæringsplan. Planen blev vurderet med jævne mellemrum samtidig med, at beboeren fik kontrolleret vægten. Der var opmærksomhed på beboernes væske- og fødeindtagelse, og der blev ført væske- og ernæringsregnskab hos beboere, som havde problemer med at spise og drikke. Side 8 I stikprøverne var alle ernæringsfaglige forhold relevant belyst Beboerne tilkendegav ved tilsynet, at de fik nok at spise og drikke. Desuden oplyste beboerne og personalet, at beboerne fik den hjælp, de havde behov for i forbindelse med måltiderne. Personale, der gav sondemad, var undervist og oplært i dette og førte regnskab med indgift af sondemad og væske. Aktivering og mobilisering Ved tilsynet blev det oplyst, at beboernes fysiske funktionsniveau og eventuelle behov for træning blev vurderet ved indflytningen, og at det blev beskrevet i de sygeplejefaglige optegnelser. Beboere med nedsat fysisk funktionsniveau fik tilbud om træning på. Resultatet af evt. træning blev vurderet og dokumenteret i journalen. I stikprøverne var alle relevante forhold vedrørende aktivering og mobilisering fyldestgørende beskrevet. Der var opmærksomhed på forebyggelse af fald. Faldepisoder blev registreret i de sygeplejefaglige optegnelser. Herudover registrerede plejehjemmet systematisk fald med henblik på forebyggelse. Det blev oplyst, at plejehjemmet ikke havde problemer med tryksår. Der var de nødvendige trykaflastende hjælpemidler til rådighed, og personalet var opmærksom på at forebygge tryksår. Vurdering og behandling af beboere med risiko for udvikling af tryksår fremgik af de sygeplejefaglige optegnelser. Bygningsforhold og indeklima Det blev oplyst, at der på plejehjemmet ikke var indeklimaproblemer, som havde betydning for beboernes sundhed. Kvalitetssikring og egenkontrol Fra efteråret 2010 blev patientsikkerhedsordningen udvidet til også at omfatte den kommunale sundhedssektor og de sociale institutioner. Plejehjemmet havde taget indberetningssystemet i brug.\n9 Der foregik på plejehjemmet en systematisk registrering og opfølgning af fejl og mangler vedrørende medicinhåndtering og øvrige utilsigtede hændelser med henblik på forebyggelse. Tema 2012: Plejehjemmets sikring af oplysninger om beboernes sygdomme og handikap Side 9 Lederen oplyste, at det fremgik af plejehjemmets instrukser hvem der skulle vurdere oplysninger om beboernes sygdomme og handikap i forbindelse med indflytningen, og hvordan en sådan vurdering skulle foretages. Instrukserne beskrev også fremgangsmåden ved indhentning af supplerende oplysninger, hvis oplysningerne ved indflytningen ikke var tilstrækkelige. Ved gennemgang af instruksen vedrørende ny-indflyttede beboere fremgik det opgave- og ansvarsfordelingen.(beskriv hvem der gør hvad og hvordan) I en af stikprøverne, hvor beboeren var flyttet ind for 7 måneder siden, fremgik det ikke klart af journalen, om at der var foretaget en vurdering af, om oplysningerne om beboerens sygdomme og handikap var fyldestgørende og hvorfra oplysningerne var indhentet. Der var ikke umiddelbart indhentet supplerende oplysninger om beboerens sygdomme og handikap fra beboerens praktiserende læge Helle Dyhr Cand.scient.san Hvis der er spørgsmål eller noget, der er uafklaret, eller I har behov for yderligere at drøfte tilsynet med os, er I velkommen til at kontakte os. Tilsynet er nærmere beskrevet i s vejledning om tilsyn med plejehjem, plejeboligbebyggelser og tilsvarende boligenheder. Denne vejledning kan ses på s hjemmeside: Af vejledningen fremgår det, at tilsynet alene omfatter den sundhedsfaglige indsats. Lovgrundlaget for plejehjemstilsynet er sundhedslovens 219, stk. 1 og 2, lovbekendtgørelse nr. 95 af 7. februar 2008, som ændret ved lov nr. 820 af 01. juli Regler vedrørende tilsynet kan findes på s hjemmeside:\nTilsynsrapport 2012. Den Selvejende Institution Klejtrup Friplejehjem. Adresse: Fuglevænget 48, 9500 Hobro. Kommune: Viborg\nTilsynsrapport 2012 J.nr. /5-2211-279/1 Den Selvejende Institution Klejtrup Friplejehjem Embedslægerne Midtjylland Lyseng Allé 1 8270 Højbjerg Tlf. 72 22 79 70 Fax 72 22 74 48 E-post midt@sst.dk Adresse:


Aalborg – byen, der har alt\nDer er rig mulighed for at få en god uddannelse til grafisk designer i det Nordjyske. Aalborg er ikke bare Jyllands anden største by, det er også et rent slaraffenland, når det kommer til ting som uddannelse, shopping og boligmuligheder.\nGår du og drømmer om en ny bolig og en erhvervsuddannelse i grafisk design og markedsføring, så danner Aalborg de perfekte rammer for begge dele, du får både storbyen og den smukke natur i samme pakke, så måske Aalborg er næste stop på din rejse?\nDer er en grund til, at man kalder byen for Nordens Paris. Den smukke by har det hele i en skøn blanding, der giver kærlighedens by kamp til stregen.\nDu finder de smukkeste gamle huse, der stadig ligger samlet om brostensbelagte gader med en stemning, der sender dig 100 år tilbage i tiden på ganske få sekunder. Side om side med disse ligger de mest moderne butikker, restauranter og nybyggerier, der giver dig mulighed for at finde lige det du søger – lige meget, hvad du er i humør til. Overvejer du at flytte til byen, kan du altså finde både nye og ældre boliger til at danne rammerne omkring dit liv i en ny by.\nHvad enten det er studier, nysgerrighed eller måske kærlighed, der bringer dig til Aalborg, så kommer du med garanti til at føle dig hjemme der.\nHold dig opdateret på byen\nNår du flytter til en ny by er det altid rart at kunne holde dig opdateret på de ting, der sker omkring dig. På nettet finder du de bedste opdateringer, som giver dig den perfekte mulighed for at blive klogere på din nye hjemby indtil du finder nogen, der kan holde dig opdateret.\nDet kan også godt være, at du bare er interesseret i det, der sker og gerne vil være sikker på ikke at gå glip af noget.\nPå sider som migogaalborg.dk, kan du finde artikler om alt fra, hvordan du får solgt din bolig hurtigt til nyheder og historier fra byen og områderne omkring den.\nOvervejer du at tage en uddannelse til grafisk designer i Aalborg er det også en alletiders måde at gøre dig bekendt med byen inden du flytter dertil, eller den første tid på studiet. Samtidig vil den spændende arkitektur og natur som du kan læse om kunne være med til at inspirere dig i dit studie, eller give dig ideer til nye oplevelser du kan bruge i dine projekter.


BondegÃ¥rdsferie en ferie for hele familien - Ferieberetning på Sjov for børn på ferie\nDa turen gik mod bondegården Kristiansminde i Grundtlovsferien 2008 var det ikke første gang familien Hansen med Rebekka 2 1/2 år, William 4 1/2, mor Lise og far Søren havde prøvet denne pragtfulde ferieform. Allerede da William lå trygt i mors mave, blev han tvangsindlagt til sin første bondegårdsferie i det jyske.\nPå www.bondegårdsferie.dk kan man finde en oversigt over de steder, der tilbyder bondegårdsferier i det danske land. De sidste tre år er vi kommet hos familien Christensen, som har en skøn gmo-fri gård, hvor de har køer der leverer økologisk mælk. På gården ligger et mejeri. Kristiansminde, som "vores" gård hedder, ligger ved Ansager, ikke langt fra bademuligheder, zoologiske haver (Givskud og Jyllands Parkzoo), Legoland og andre spændende seværdigheder, hvis man har lyst til at opleve andet end livet på landet.\nMen turens primære formål er at holde afslapningsferie, hvor hverdagens hektiske tempo kan lægges bag - hvor tiden af en eller grund ikke er så vigtig. På gården må man være med til det meste. Vil man malke køer, må man gerne prøve både på den gammeldags og den mere moderne metode. Til både de voksnes og børnenes morskab. Man kan køre traktor, fodre dyr eller hente æg til morgenmaden.\nGensynsglæden er stor hos børnene denne dag i juni. Især hos William, der har tydelige minder fra tidligere ferier. Vi bliver som de andre gange taget imod af Marianne, som ejer gården med sin mand Michael. Marianne inviterer os til kaffe hos sine forældre, der bor - som Marianne siger - et par kilometer bort. Afstande i Jylland er tilsyneladende anderledes opmålt i Jylland eller også tager man det ikke så nøje, for de par kilometer viser sig snarere at ligge tættere på de ti.\nHos Mariannes forældre er det jyske kaffebord linet op ude i haven, og ungerne hygger sig i haven og ude ved marken, hvor farens køer græsser. Efter en hyggelig eftermiddag kører vi tilbage til gården, hvor vi finder os til rette i en af gårdens 4 lejligheder. Aftenen går med at børnene leger med gårdens dertil hørende fire børn og der skal naturligvis siges godnat til kaniner, kattekillinger, hunde, grise, køer og får.\nDagen efter er der planlagt tur til Legoland, som ligger en lille halv times tid fra gården. Selvom det er en hverdag, har mange andre familier fået samme ide som os. Der er lange køer til billetlugen og til alle turene. Min søn har autisme og kan derfor have lidt svært ved de lange køer og uro. Derfor er Legolands "vis hensyn" ordning en GAVE til børn med diverse handicaps. Stolt var drengen med skiltet om halsen, der gav tilladelse til at springe køer over. Legoland er pragtfuld for børn i alle aldre, så både lillesøster og storebror havde en skøn dag, selvom det var bagende hedt. Der blev kølet af i forlystelsesparkens nye badeland, dog var vandet måske mere køligt end nødvendigt, da ungerne klaprede tænder og læberne blev lynhurtige blå på trods af at temperaturen i det danske førsommerland var godt over de 30 grader.\nTips til Legoland:\n•\thusk skiftetøj. Der er et område med vandleg i Duploland. Alle andre børn blev kun en smule våde, faktisk meget lidt våde. Mine børn har særlige evner, for de blev helt og aldeles gennemblødte\n•\tHusk en tier til skabene i omklædningsrummet i Vandland\n•\tHvis din barn har smidt sutten undervejs og nægter at sove til middag uden, har Falck i Duploland et lille udvalg! Ved siden af er der et rum, hvor der kan pusles, ammes eller varmes flasker.\nOm aftenen havde vi bestilt aftensmad på gården, fordi vi vidste vi ville være udmattede, når vi kom hjem. Gårdens frue havde glemt, at der var arbejdsdag i datterens børnehave, men her slog den jyske gæstfrihed til endnu engang, og vi blev da bare inviteret på besøg i børnehaven, hvor der blev serveret pølser til alle, også til os de mærkelige sjællændere der kun kom for maden.\nNæste dag var der dømt afslapning på gården. Børnene fodrede dyrene, nussede med kattekillinger, hoppede på trampolin, ja råhyggede. Vejret viste sig stadig fra sin bedste side, så eftermiddagen blev tilbragt ved Kviesø Badesø. Kviesø badesø er et fantastisk sted for børn: dejlig sø med sandbund og lavt vand, legeplads og ikke mindste et pandekagehus lige ved hånden!\nTilbage på gården igen var soen blevet mor til 13 nyfødte grisebasser, så aftenen gik med at beundre de små væsener.\nPå ferierejsens sidste dag havde vi besluttet af tage i Givskud Zoo eller Jyllands Parkzoo. Begge steder har vi tidligere med stor fornøjelse aflagt besøgt. Marianne kom dog med en ide til et andet udflugtsmål: Enghave Naturpark, som vidste sig at være et hyggeligt alternativ til de store zoologiske haver. Engkilde Naturpark er især god for de mindste børn, for næsten alle dyr må klappes og fodres. Der er også mulighed for en ridetur på naturparkens ponyer eller kamel. Der er masser af gode legepladser for børnene og rig mulighed for at nyde sin medbragte mad.\nDagen efter gik turen hjem efter nogle dejlige dage i det jyske.\nWillersmor d. 03. september 2008


Valggaven.dk - PL & Partners PL & Partners\nValggaven.dk er en del af Metz A/S, der er Danmarks største leverandør af firmagaver. Valggaven tilbyder en unik julegave-ordning til virksomheder i form af deres enestående produktsortiment, hvor hver medarbejder selv kan gå ind og vælge deres julegave. Vi havde altså at gøre med en B2B virksomhed, der både ønskede at ramme beslutningstageren men også medarbejderne, der kunne se fordelen i gavekort og gå videre med idéen.\nAt sælge gavekort som firma-julegaver på Facebook til virksomheder med mellem 5-100 ansatte.\nSeptember 2016 – december 2016.\nDet har været en absolut fornøjelse at arbejde sammen med PL & Partners om markedsføringen af Valggaven. PL&P har bidraget med værdifuld indsigt og analyse af data til løbende justering af annonceringen. Det er helt sikkert, at vi ikke havde opnået de resultater vi opnåede, hvis vi selv havde håndteret annonceringen.\n— David E. Bastian-Møller, Marketingchef Metz A/S / Valggaven\nFacebook er oplagt til B2C-salg, men kan man lave B2B-salg også? Et spørgsmål vi ofte støder på. Svaret er ja, og denne case fortæller netop hvorfor. Valggavens målgruppe er virksomheder med 5-100 ansatte, men hvor den umiddelbare kunde kun én person i virksomheden – nemlig beslutningstageren. Dog fortalte data og vores indsigt os, at der også lå en værdi i at eksponere den almene medarbejder. Så vi gik fra én til to kernemålgrupper, der skulle påvirkes, med to forskellige budskaber, og hvor målet for kampagnen ligeledes var forskelligt.\nDen ene målgruppe er utrolig snæver, den anden er bred. Beslutningstageren skulle gerne påvirkes til en salgskonvertering og hos den almene medarbejde, skulle vi plante tanken i hovedet, at idéen om et gavekort var super god. God nok til at de ville gå videre med den til deres chef, som så derefter kunne foretage konverteringen. En anden udfordring lå i, at vi ikke kunne tracke om de medarbejdere, vi eksponerede, gik videre til deres chef med budskabet. Dog oplevede vi en ROAS så høj, at vi er overbevidst om, at den awareness, vi skabte hos medarbejderene, havde stor effekt på beslutningstagerne.\nVed hjælp af et unikt annonce set-up som blev designet til at afkode folks adfærd ud fra to scenarier: 1) medarbejder kontra 2) beslutningstager, formåede vi både at segmentere os frem til den ene beslutningstager i virksomheden, som kan trykke på køb-knappen og finde frem til virksomheden medarbejdere. På den måde kunne vi opsætte to forskellige kampagnespor, der havde vidt forskellige brugerrejser men endte ud i den samme konvertering.\nSeptember 2016 til December 2016


Kama Balder, luffer, marineblå er ret populær blandt alle vores varer i onlineshoppen i kategorien Skihandsker og luffer. Du bliver ved købet også tildelt lovpligtige 14 dages returret til at sikre dig mod fortrydelse af købet af din vare. Den gode service betyder at rigtig mange i Danmark køber deres Kama Balder, luffer, marineblå fra den meget brugte forhandler AktivVinter.dk, som giver dig det store udvalg til de rigtige priser. Blandt alle varerne i shoppen kan du shoppe løs efter lækre varer, det kan jo passende være dette produkt. Ved at købe dine varer i en webshop er priserne bedre- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nNår du svinger kortet i de danske webshops, er betingelserne lidt gunstigere, som ikke er en selvfølge i fysiske butikker. Produkter der handles i en dansk shop, skal have 14 dages returret. efter dit online køb, og du kan finde webshops der giver mere for at skille sig ud fra konkurrenterne i markedet. Når webshops ligger online, får du med et par klik et stort udvalg , og priser og betingelser er let for dig at sammenligne, iblandt alle de shops der sælger det, du er ude efter. For at det ikke skal være løgn, kan du endda lave en prissammenligning direkte på din mobiltelefon i bussen eller toget. En anden ting du også slipper for, at skulle få det hele til at passe med de forskellige buslinjer og tidspunkter. Webshoppen sender din varer direkte til din adresse, alternativt kan de sendes til dig arbejde, så vælg det, der passer bedst til dig. De tider med at stå i kø er længe forbi - i dag handler vi online og der er ingen kø online - det er bare direkte til betaling, og så er du videre, så ungå de trælse frustrationer over, at det kan tage så lang tid for folk at finde de sidste mønter frem.


Loreal - Flydende Eyeliner - Intens Sort → Køb billigt her\nLoreal Flydende Eyeliner Intens Sort\nLoreal Super Liner Perfect slim gør det endnu nemmere at ramme dine øjne ind med en tynd flot linje. Den super smalle filtpen gør det enkelt at tegne tæt ved vipperne. Giver et intenst look til dine øjne.\nVelegnet til både hverdag og fest.\nFakta om Loreal - Flydende Eyeliner - Intens Sort\nSuper Liner Perfect Slim, Makeup, Make Up, Eyeliner, Sminke, Loreal Paris, L'oréal, Super Liner, Øjenmakeup, Øjen Makeup, Blackbuster Eyeliner, Loreal, Makeup\nHos Gucca prioriterer vi sikkerheden højest, og vi ser den, som det vigtigste element ved online handel. For at få den bedste garanti for sikkerheden ved online betaling, har vi opnået at få NETS til at godkende vores løsning for Internetbetaling. Derfor er det at handle og betale hos Gucca altid 100% sikkert.\nLige meget hvad du køber hos Gucca, får du altid 30 dages returret. Det betyder ganske enkelt, at hvis du har fortrudt dit køb, eller af anden grund alligevel ikke ønsker din vare, kan du med god samvittighed returnere din vare til os, herefter refunderer vi dine penge. Vi står naturligvis altid til rådighed med svar og rådgivning, såfremt du måtte ønske at sende dit produkt tilbage.\nDet er vigtigt, at du som kunde hos Gucca får leveret din vare både hurtigt og sikkert. Hvis din vare er på lager, sender vi den til dig indenfor 1-2 hverdage. Den præcise lagerstatus er synlig ud for hvert enkelt produkt. Hvis du er i tvivl om leveringstid eller lagerstatus, er du velkommen til at tage kontakt til os.\nDu har i vores webshop mulighed for at betale på mange forskellige måder. Den betalingsform der passer dig bedst, er selvfølgelig den du bør benytte. Lige meget hvilken metode du gør brug af, kan du sikkert og trygt købe hos os. Alle vores betalingsmuligheder kan du se her. Først når dit produkt bliver sendt, bliver beløbet trukket fra din bankkonto.\nSkulle der opstå problemer eller spørgsmål undervejs, er du naturligvis altid velkommen til at tage fat i os. Vi besvarer e-mails og er ved telefonerne på hverdage imellem klokken 10-15, og med godt humør og et smil tager vi imod din henvendelse.\nNår du handler hos os, har du mulighed for at spore ordren. Efter gennemførsel af dit køb kan du tilgå din egen personlige ordreside. På ordresiden kan du se, hvornår din forsendelse er blevet afsendt. Du modtager også en e-mail med leveringsinformation i samme øjeblik, vi afsender dine varer.\nDin anmeldelse af Loreal - Flydende Eyeliner - Intens Sort\nVores brugere har bedømt Loreal - Flydende Eyeliner - Intens Sort Makeup til 5 ud af 5 stjerner - baseret på 1 bedømmelse og 1 anmeldelser\nSuper god eyeliner som er nem at ligge. Holder i lang tid.\nproduct_stock_yes product_offer_no product_preorder_no\tproduct_buyable_yes product_group_diverse path_diverse_forside path_diverse_andreafdelinger path_diverse_makeup path_diverse_eyeliner path_diverse_lorealflydendeeyelinerintenssort